
J e g y z ő k ö n y v

Készült a Bácsalmás Város Önkormányzata Képviselő-testületének 2010. október 26-án, 14 órai kezdettel, a Polgármesteri Hivatal földszinti tanácskozótermében megtartott üléséről. 

Jelen vannak:

Németh Balázs polgármester, Tóth Árpád alpolgármester, dr.Bakó Mária Lujza, Bailo Amadou, Bánfi Attila, Nagy Gábor, Pálmai Zoltán, dr.Tanács Róbert, Turcsányi Csaba képviselők (9 fő)
Dr. Keresztury Monika jegyző, Farkas Zoltánné szociális, egészségügyi és családvédelmi osztályvezető, Váczi Julianna gazdasági osztályvezető, Kerényi Tamás beruházási ügyintéző
Fao Szilvia, Fischer József, Bakó Zoltán, Papné Kádár Viktória, Gertner Adrienn, Márton István a szennyvízkezelési projekt résztvevői, Rostás Tibor Cigány Kisebbségi Önkormányzat, Krix János Német Kisebbségi Önkormányzat, Ódorné Sövény Rita könyvtárvezető, Barta Tiborné BÖKK Nkft. ügyvezető, Mészáros Istvánné civil szervezetek delegáltja,
Jegyzőkönyvvezető: dr.Páncsics Piroska testületi ügyintéző
Németh Balázs polgármester köszönti a megjelenteket és megállapítja, hogy a megválasztott 9 főből mindenki jelen van, az ülés határozatképes.

Javaslatot tesz a jegyzőkönyv-hitelesítőkre dr.Bakó Mária Lujza és Nagy Gábor képviselők személyében.

A képviselők a jegyzőkönyv hitelesítést vállalják.

Szavazásra bocsátja a javaslat elfogadását.

A Képviselő-testület a javaslatot 9 igen szavazattal (egyhangúlag) elfogadja és a következő határozatot hozza:

396/2010. (X. 26.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr.Bakó Mária Lujza és Nagy Gábor képviselőket jelöli ki jegyzőkönyv-hitelesítőknek.

-  .  -

Németh Balázs polgármester: Javaslatot tesz az ülés napirendjére a kiküldött meghívó alapján:
-
sürgősséggel javasolja napirendre venni a 18.1. BESZ Kft. kapacitás átcsoportosítási kérelme, 18.2. BKTT társulási megállapodás módosítása, 18.3. Egészségügyi alapellátáshoz kapcsolódó rendelőintézetek kialakítása Bácsalmáson projekt kamerarendszer és riasztórendszer beszerzése tárgyú előterjesztéseket,

- 
levételre javasolja a 27. Bács-Pellet Kft. alapító okirat módosítása tárgyú előterjesztést,
- 
egy napirendi pont keretében javasolja tárgyalni a 20. Tájékoztató a Bács-Pellet Kft. aktuális helyzetéről és a 26. Tájékoztató a Bács-Pellet Kft. pénzügyi és cégjogi helyzetéről tárgyú előterjesztéseket,
-
a zárt ülési napirendi pontoknál sorrendcserét javasol és a következők szerint kéri a tárgyalást: 19, 21, 22, 23 20, 24, 28, 25, 29.

Észrevétel, hozzászólás nincs, szavazásra bocsátja a napirend elfogadását.
A Képviselő-testület a napirendet 9 igen szavazattal (egyhangúlag) elfogadja és a következő határozatot hozza: 

397/2010. (X. 26.) Bácsalmás v. öh.

Napirend elfogadása 
Határozat
Bácsalmás Város Önkormányzatának Képviselő-testülete 2010. október 26-i ülése napirendjére a következő előterjesztéseket veszi fel:

Tájékoztató a szennyvízcsatornázás aktuális helyzetéről 
1
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről 

2
Tájékoztató a két ülés között tett fontosabb intézkedésekről

3
Jegyzői tájékoztató az Önkormányzat munkáját érintő jogszabályokról és a Polgármesteri Hivatal munkájáról 

4
Az önkormányzat 2010. évi költségvetésének III. negyedévi módosítása 

5
Az önkormányzat vagyonáról és a vagyongazdálkodás szabályairól szóló 27/2009. (XII. 23) önkormányzati rendelet módosításáról

6
2011. évi belső ellenőrzési terv jóváhagyása

7
Külterületi földutak karbantartása

8
Várakozóhely kijelölése

9
Tájékoztató a Göcsi Park projekt aktuális helyzetéről

10
Beszámoló a Jusifa Kft. kegyeleti közszolgáltatásáról

11
Földprogrammal kapcsolatos elképzelések

12
Tájékoztató a gyepmesteri telep jelenlegi állapotáról

13
Tájékoztató a megújuló energia pályázat (biomassza alapú távfűtés) megvalósíthatósági tanulmányára vonatkozó szerződéskötéssel kapcsolatos tárgyalásokról

14
Művelődési Ház hasznosítási irányának meghatározása

15
Emelt szintű szakrendelő orvosi műszer beszerzésének hirdetmény nélküli lebonyolításához forrás biztosítása

16
Házi segítségnyújtás szakmai létszámnormájának teljesítése 2011. január 1-től

17
Beszámolója a Leisure Bt. I. félévi gazdálkodásáról  

18
Egyebek
18.1. BESZ Kft. kapacitás átcsoportosítási kérelme
18.2. BKTT társulási megállapodás módosítása
18.3. Egészségügyi alapellátáshoz kapcsolódó rendelőintézetek kialakítása



       Bácsalmáson projekt kamerarendszer és riasztórendszer beszerzése

zárt ülésre

19
Bácsalmás Városért Közalapítvány kuratóriumi tagjainak kijelölése

21
Bácsalmás, Hősök tere 3-4. szám alatti területen elhelyezkedő garázs elbontása tárgyban

22
Piaci alapú önkormányzati bérlakások bérbe adása

23
Önkormányzat tulajdonában álló mezőgazdasági területek hasznosítása

20
Tájékoztató a Bács-Pellet Kft. (6430 Bácsalmás, Hősök tere 3.) aktuális helyzetéről

24
Döntés a Bácsalmás Innovatív Nkft. további működtetéséről

28.
Önkormányzati tanácsadók megbízási szerződése

25
Vagyonvédelmi Közalapítvány alapító okirat módosítása 

29
Felső-Bácskai Vidékfejlesztési Nonprofit Kft. ügyvezetése 

-  .  -
Tájékoztató

a KEOP-7.1.2.0-2008-0279 számú „Bácsalmás város 

szennyvízkezelésének fejlesztése” című projektről

(Szóbeli tájékoztató)

Papné Kádár Viktória projekt résztvevő: A város a szennyvízkezelés fejlesztésére az I. fordulós pályázatát 2008. december 1-én nyújtotta be, a pályázatot 2009. március 26-án támogatásra érdemesnek találták, így 2009. július 12-én támogatási szerződés jött létre a megvalósításra.
2009. nyarán és őszén zajlottak a projekthez kapcsolódó szolgáltatások beszerzései, majd 2010. márciusában aláírásra került a tervezői szerződés is.
Az első mérföldkő a Köztes Megvalósítási Tanulmány elkészítése volt. A szigorú előírások miatt az eredeti tervektől eltérően kellett megtervezni a tisztított víz elvezetését, ezért a Köztes RMT csak jelentős késéssel tudott elkészülni. Ezt a dokumentumot első körben elutasították, és további részszempontok kidolgozását írták elő. 
A vízjogi engedélyezési tervek benyújtásra kerültek. Folyamatban van a II. fordulóhoz szükséges közbeszerzési dokumentáció és a végleges RMT, valamint a pályázati anyag elkészítése.

A II. forduló akkor lesz beadható, ha rendelkezésre áll a vízjogi engedély és a lakosság 75 %-a nyilatkozott a csatlakozásról, valamint további 7 % köt majd rá a megvalósulást követő 5 évben.

A csatlakozási szándék pillanatnyilag 74,5 %-on van.

Az I. fordulós zárás 2011. szeptemberében történhet meg.

Bailo Amadou képviselő: A lakossági szervezés során felmerült, hogy azokat a háztartásokat, ahol nem nyilatkoztak vagy nemleges volt a válasz, újra megkeresi az önkormányzat.

Kerényi Tamás beruházási ügyintéző: A lakossági szervező munkát Márton István végezte, pillanatnyilag 0,5 % hiányzik kitűzött cél eléréséhez. A belépési szándéknyilatkozatok folyamatosan érkeznek mind a hivatalhoz, mind a megjelölt szervezőkhöz.

dr.Keresztury Monika jegyző: A részletes megvalósíthatósági tanulmány mikor adható le?

Papné Kádár Viktória projekt résztvevő: Az RMT leadási határideje november 14. Az átdolgozott anyag értékelésére a KvVMFI-nek 45 napja van, így 2011. január eleje lehet az elfogadás időpontja. A II fordulós pályázat határideje május 15, a záró PEJ-t július 1 és szeptember 1 között kell megtenni.

Németh Balázs polgármester: További kérdés, észrevétel nincs, megköszöni a tájékoztatást.

-  .  -
1. sz. 
Jelentés a lejárt határidejű határozatok végrehajtásáról és a legutóbbi 

testületi ülés óta átruházott hatáskörben hozott döntésekről

(A jelentés a jegyzőkönyv melléklete.)

Németh Balázs polgármester: Észrevétel, hozzászólás nincs, szavazásra bocsátja a jelentés elfogadását.

A Képviselő-testület a jelentés 9 igen szavazattal (egyhangúlag) elfogadja és a következő határozatot hozza:

398/2010. (X. 26.) Bácsalmás v. öh.

Lejárt határidejű határozatok végrehajtása,

a legutóbbi képviselő-testületi ülés óta 

átruházott hatáskörben hozott döntésekről
Határozat
Bácsalmás Város Önkormányzatának Képviselő-testülete a 316/2009. (X. 27.) Földhaszonbérleti díjak megállapítása (2. pont, díjak felülvizsgálata), 377/2009. (XI. 24.) Tájékoztató az önkormányzati földterületek cseréjéről, 118/2010. (III. 30.) Polgármesteri Hivatal szervezeti felépítése, 158/2010. (IV. 27.) Bácsalmás, Szt. János u. 30. szám alatti társasház kémény-felújítási munkái, 181/2010. (V. 4.) Petőfi VSE részére támogatási előleg biztosítása, 210/2010. (V. 25.) „Egy tér az információért, a közösségért Bácsalmáson” – közösségi tér működtetésének módja − DAOP-4.1.3/B-2008-0071 (1. pont), 239/2010. (VI. 3.)
„Egy tér az információért, a közösségért Bácsalmáson” irodatechnikai eszközök beszerzése, pótmunka megrendelése és aktuális pénzügyi állapot ismertetése (II. pont, a projekt záró elszámolásának képviselő-testület elé terjesztése a kiíró szervezet általi befogadást követően), 257/2010. (VI. 29.) Tájékoztató a Göcsi Park projekt 2010. május-június havi munkálatairól, valamint a Göcsi Park projekt kiadásainak önkormányzati előfinanszírozása (1. pont, tájékoztatás az aktuális helyzetről), 263/2010. (VI. 29.)
Pótelőirányzat biztosítása a BÖKK Nkft. részére (túlkoros fák gallyazása, 328/2010. (IX. 7.) DAOP-4.1.1/B-2008-0007 „Emelt szintű kistérségi szakrendelő kialakítása Bácsalmáson” pályázati projekt – tervezetői művezetési szerződés véglegesítése, 340/2010. (IX. 7.) Ügyeleti épület használatba adása az „Emelt szintű kistérségi szakrendelő kialakítása Bácsalmáson” DAOP-4.1.1/B-2008-0007 pályázati projekt megvalósítása érdekében, 341/2010. (IX. 7.) Emelt szintű kistérségi szakrendelő felújításához kapcsolódó könyvvizsgálói feladatok ellátása (DAOP-4.1.1/B-2008-0007 projekt), 373/2010. (IX. 28.) DAOP-4.1.1/B-2008-0007 „Emelt szintű kistérségi szakrendelő kialakítása Bácsalmáson” pályázati projekt, orvosi műszer beszerzés eredményhirdetése, 329/2010. (IX. 7.) Bursa Hungarica Ösztöndíjpályázat 2011. évi fordulója (1. és 3. pont), 330/2010. (IX. 7.) Közfoglalkoztatási terv módosítása (külső szervek értesítése), 332/2010. (IX. 7.) Óvoda felújítása kapcsán szerződés jóváhagyása műszaki ellenőrzésre, 335/2010. (IX. 7.) A Mediterrán Bt. kérelme ruhatár használatára, 336/2010. (IX. 7.) Megújuló energia program (napelem létesítése) projektmenedzseri feladatainak ellátása, 368/2010. (IX. 28.) Megújuló energiaprogram (napelem létesítése), ajánlatkérés projektmenedzseri feladatok ellátására, valamint műszaki ellenőri szerződés jóváhagyása, 337/2010. (IX. 7.) Közcélú foglalkoztatásra megállapodás jóváhagyása (Alsó-Duna-völgyi Környezetvédelmi és Vízügyi Igazgatóság), 339/2010. (IX. 7.) „Kistérségi Tartós Munkanélküliek Tranzit Foglalkoztatási Programja” című, TÁMOP-5.1.1-09/6 számú pályázathoz pluszforrás biztosítása, 342/2010. (IX. 7.)
VA-BO Kft. fogászati rendelésének áthelyezésével kapcsolatos felajánlás elutasítása, 343/2010. (IX. 7.) Vörösmarty Mihály Városi Könyvtár vezetője megbízásának meghosszabbítása, 344/2010. (IX. 7.) Beszámoló készítése a megújuló energia pályázat (biomassza alapú távfűtés) megvalósíthatósági tanulmányára vonatkozó szerződés-kötésről szóló határozatban foglaltakkal kapcsolatos tárgyalásokról, 345/2010. (IX. 7.) Kocsis Ibolya részére szolgálati lakás kijelölése, 346/2010. (IX. 7.) Bailo Amadou egyéni vállalkozó, a Bácsalmás, Gr. Teleki u. 11. szám alatti húsbolt bérlőjének kérelme pályázatának támogatásához (1. és 3. pont), 360/2010. (IX. 28.) Bácsalmás, Gr. Teleki u. 11. szám alatti ingatlan (húsbolt) bérleti szerződése, 347/2010. (IX. 7.) Az önkormányzat tulajdonában álló, értékesítésre kijelölt lakások II. fordulós pályáztatása, 383/2010. (IX. 28.) Az önkormányzat tulajdonában álló, értékesítésre kijelölt lakások III. fordulós megpályáztatása, 348/2010. (IX. 7.) Bácsalmás, Hősök tere 9. szám alatti, 29 m2 alapterületű ingatlan értékesítése, 350/2010. (IX. 7.) Döntés a Bácsalmás Innovatív Nkft. további működtetéséről, 351/2010. (IX. 7.) Ügyvédi megbízás adása munkaügyi perben, 352/2010. (IX. 7.) Fogorvosi rendelő ideiglenes átköltöztetésére fedezet biztosítása, 369/2010. (IX. 28.) Fogorvosi rendelő áthelyezéséhez pluszforrás biztosítása, 366/2010. (IX. 28.) Jelzőrendszeres házi segítségnyújtás kialakítása, 367/2010. (IX. 28.) Homokhátsági Hulladékgazdálkodási Projekt rekultivált hulladéklerakóinak hasznosítása, 370/2010. (IX. 28.) Bács-Kiskun Megyei Rendőr-főkapitánysággal kötött megállapodás módosítása, 372/2010. (IX. 28.) „Bácsalmás város szennyvízcsatornázása és szennyvíztisztítása” projekt során közbeszerzési tanácsadói és lebonyolítói, valamint jogi tanácsadói szolgáltatások beszerzése (KEOP-7.1.2.0-2008-0279), 375/2010. (IX. 28.) Bácsalmás Város Esélyegyenlőségi Terve, 376/2010. (IX. 28.) DAOP-2009.3.1.1/B pályázattal megvalósuló útfelújítások kivitelezésével kapcsolatos beszerzés megindítása, 378/2010. (IX. 28.) II.sz. fogászati szolgálat ellátása, 379/2010. (IX. 28.) Bács Pellet Kft. ügyvezetőjének lemondása (1., 2. és 3. pont), 381/2010. (IX. 28.) IT Faktor Kft. kérelme, 382/2010. (IX. 28.) Bácsalmás, Korona u. 33. szám alatti, 46 m2 alapterületű ingatlan értékesítése, 384/2010. (IX. 28.) Helyiségbérleti szerződés jóváhagyása (Művelődési Ház), 385/2010. (IX. 28.) A Bácsalmás, Honvéd u. 30/1. szám alatti önkormányzati bérlakás bérbeadási pályázata, 386/2010.(IX. 28.) Foglalkoztatási lehetőség munkaügyi központi támogatással Bácsalmás v. öh. számú és tárgyú lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről szóló jelentést tudomásul veszi.

A határozatról értesül:

- kivonattal:1. Németh Balázs polgármester



2. dr. Keresztury Monika jegyző



3. a Polgármesteri Hivatal osztályvezetői

-  .  -
2. sz.

Tájékoztató a két ülés között tett fontosabb intézkedésekről

(Szóbeli tájékoztató.)

Németh Balázs polgármester: Az újonnan megválasztott Képviselő-testület 2010. október 12-én tartotta alakuló ülését, ahol megválasztotta az alpolgármestert és a bizottságok tagjait. 2010. október 13-án és 14-én a kisebbségi önkormányzatoknál is megtartották az alakuló üléseket és megválasztották az elnököt és elnökhelyettest. Október 14-én a Jánoshalmai Önkormányzat, majd október 15-én a megyei közgyűlés alakuló ülésén vett részt. 

A hétvégén több rendezvényt tartottak a városban, ahol személyesen is részt vett, így lovasversenyt, biliárdversenyt, Rákóczi-bált és az Idősek Otthona bálját.

A Bácsalmási Kistérségi Többcélú Társulás személyét választotta elnöknek a társulási tanácsban.

Az október 23-i városi műsor megszervezéséért ezúton is köszönetet mond az általános iskola igazgatójának.

-  .  -
3. sz.
Jegyzői tájékoztató az önkormányzat munkáját érintő jogszabályokról és a 

Polgármesteri Hivatal munkájáról

(Az előterjesztés a jegyzőkönyv melléklete.)

Németh Balázs polgármester: Észrevétel, hozzászólás nincs, szavazásra bocsátja a tájékoztató tudomásul vételét.
A képviselő-testület a tájékoztatót 9 igen szavazattal (egyhangúlag) tudomásul veszi.

-  .  -

4. sz.

Előterjesztés Bácsalmás város 2010. évi költségvetésének 
III. negyedévi módosításáról
(Az előterjesztés a jegyzőkönyv melléklete.)

Németh Balázs polgármester: Az előterjesztést valamennyi bizottság tárgyalta és elfogadásra javasolta. Észrevétel, hozzászólás nincs, szavazásra bocsátja a rendelet módosítás elfogadását.
A Képviselő-testület a rendelet módosítást 9 igen szavazattal (egyhangúlag) elfogadja és a következő rendeletet alkotja:

Bácsalmás Városi Önkormányzat Képviselő-testületének

28/2010. (X.27.) önkormányzati rendelete

az önkormányzat 2010. évi költségvetéséről szóló 8/2010( II. 24.) önkormányzati rendelet módosításáról

Bácsalmás Városi Önkormányzat Képviselő-testülete az államháztartási működési rendjéről szóló 292/2009. ( XII. 19.) Korm. r. 54. §-a alapján a 8/2010. (II. 24.) önkormányzati rendelet (a továbbiakban : R ) módosítására a következő rendeletet alkotja.

1. §

(1) A rendelet 3 §. (1) bekezdése az alábbiak szerint módosul:

„3 §.

(1) A 2010. július.1. és 2010. szeptember 30. között pótelőirányzatként biztosított állami támogatások és átvett pénzeszközök, valamint a saját bevételek előirányzatának változása miatt az alaprendelet 3. §  (1) bekezdésében megállapított   


kiadási főösszegét       184.537 E Ft-tal


bevételi főösszegét      184.537 E Ft-tal

és az önkormányzat 2010. évi módosított költségvetés főösszegét


     2.015.199 E Ft kiadással


     1.168.770 E Ft bevétellel


        830.690 E Ft  belső finanszírozással



          15.739 E Ft külső finanszírozással

állapítja meg.”

(2) A rendelet 3 §. (2) bekezdése az alábbiak szerint módosul:

„3 §.

(2)  A kiadási főösszegen belül a módosított kiemelt előirányzatokat

 372.819   E  Ft személyi juttatás


                           92.296   E Ft munkaadókat terhelő járulékok



 321.731   E Ft dologi kiadás

                        4.496   E Ft ellátottak pénzbeli juttatásai

                  303.336   E Ft speciális célú támogatások

           426.507   E Ft beruházási kiadások
                                                     



      67.685   E Ft felújítások


 
    9.708   E Ft támogatásértékű  felhalmozási kiadás


                                                    7.159   E Ft felhalmozásra átadott pénzeszk. áh. kívülre


                                                409.462   E  Ft céltartalék

jogcímenkénti megoszlásban állapítja meg.”

2 §.

A rendelet a következő 3/C §-al egészül ki:

„3/C §.

(1) A Polgármesteri Hivatal költségvetésében jóváhagyott beruházási feladatok kiadási előirányzatát 45.129 E Ft-tal, a felhalmozásra átadott pénzeszközök államháztartáson kívülre előirányzatát 812 E Ft-tal, a felújítási kiadások előirányzatát 47.344 E Ft-tal megemeli, melynek fedezete 84.586 E Ft felhalmozási célú támogatásértékű bevételi előirányzat, 8.399 E Ft felhalmozási és tőkejellegű bevételi előirányzat, 300 E Ft működési bevételi előirányzat.

(2) Az önkormányzat költségvetésében szereplő beruházási feladatok kiadási előirányzatát 9.839 E Ft-tal, felhalmozási célú támogatásértékű kiadások előirányzatát 25 E Ft-tal megemeli, ezzel egyidejűleg a céltartalék előirányzatát 9.864 E Ft-tal zárolja.

(3) A Polgármesteri Hivatal költségvetésében jóváhagyott személyi juttatás előirányzatát 20.958 EFt-tal, a munkáltatót terhelő járulékok előirányzatát 4.462 EFt-tal, a dologi kiadások előirányzatát 18.032 E Ft-tal, a speciális célú támogatások előirányzatát 39.403 E Ft-tal, a céltartalék kiadási előirányzatát 2.975 E Ft-tal  megemeli, melynek fedezete 14.727 E Ft működési bevételi előirányzat, 12.753 E Ft támogatásértékű működési bevételi előirányzat, 6.047 E Ft átvett pénzeszköz államháztartáson kívülről bevételi előirányzat, 50.516 E Ft önkormányzatok költségvetési támogatása bevételi előirányzat, 734 E Ft felhalmozási célú támogatásértékű bevételi előirányzat, 1.053 E Ft felhalmozási és tőkejellegű bevételi előirányzat.

(4) A Polgármesteri Hivatal költségvetésében jóváhagyott személyi juttatás előirányzatát 243 E Ft-tal, a munkáltatót terhelő járulékok előirányzatát 65 E Ft-tal, a dologi kiadások előirányzatát 1.878 E Ft-tal,a speciális célú kiadások előirányzatát 6.165 E Ft-tal megemeli, ezzel egyidejűleg a céltartalék előirányzatát 8.351 E Ft-tal zárolja  
(5) Az önkormányzat felügyeleti hatáskörben a Hunyadi János Gimnázium és Szakiskola személyi juttatások előirányzatát 825 E Ft-tal, a munkáltatót terhelő járulékok előirányzatát 102 E Ft-tal, az Alapszolgáltatási Központ személyi juttatások előirányzatát 1.891 E Ft-tal, a munkáltatót terhelő járulékok előirányzatát 255 E Ft megemeli, fedezete 3.073 E Ft önkormányzatok költségvetési támogatás bevételi előirányzat. 

(6) Az önkormányzat felügyeleti hatáskörben az Alapszolgáltatási Központ személyi juttatások előirányzatát 113 E Ft-tal, a munkáltatót terhelő járulékok előirányzatát 31 E Ft megemeli, ezzel egyidejűleg  a céltartalék előirányzatát 144 E Ft-tal zárolja.

(7) A Hunyadi János Gimnázium és Szakiskola az ellátottak pénzbeli juttatásainak  előirányzatát 2.210 E Ft-tal, Ft-tal növeli, fedezete 2.210 E Ft támogatásértékű működési bevételi előirányzat. „

3 §.

A rendelet a következő 4/C §-al egészül ki:

„4/C §.

(1) A Cigány Kisebbségi Önkormányzat dologi kiadások előirányzatát 19 E Ft-tal növeli, fedezete 19 E Ft támogatásértékű működési bevételi előirányzat. 

(2) A Horvát Kisebbségi Önkormányzat dologi kiadások előirányzatát 50 E Ft-tal növeli, fedezete 50 E Ft átvett pénzeszköz államháztartáson kívülről bevételi előirányzat. 

(3) A Német Kisebbségi Önkormányzat dologi kiadások előirányzatát 70 E Ft-tal növeli, fedezete 50 E Ft támogatásértékű működési bevételi előirányzat, 20 E Ft átvett pénzeszköz államháztartáson kívülről bevételi előirányzat. 

(4) A Német Kisebbségi Önkormányzat a jóváhagyott speciális kiadások előirányzatát 20 E Ft-tal megemeli, ezzel egyidejűleg a dologi kiadások előirányzatát 20 E Ft-tal zárolja.” 

4 §.

Jelen rendelet a Polgármesteri Hivatal, valamint a költségvetési szervek módosítás utáni előirányzatát a 1. sz., 2. sz.,3. sz., 4. sz., 5. sz., 6. sz.,7. sz., 8. sz., 9. sz., 10. sz., 11 sz., 12. sz., 14. sz., 15. sz. mellékletei tartalmazzák.

5. §

Ez a rendelet kihirdetést követő napon lép hatályba, a rendelkezéseit a 2010. évi költségvetés végrehajtása során kell alkalmazni.

A rendelet kihirdetéséről a jegyző gondoskodik.

-  .  -

5.sz.

Előterjesztés az önkormányzat vagyonáról és a 

vagyongazdálkodás szabályairól szóló 27/2009.(XII.23.) Ör. módosításáról

(Az előterjesztés a jegyzőkönyv melléklete.)

Németh Balázs polgármester: Az előterjesztés arra tesz javaslatot, hogy az önkormányzat térítésmentesen adhat földhasználatot olyan közhasznú szervezetek számára, akik közcélú tevékenység végzésére kérik a földterület biztosítását. Ezen túl a vagyonelemek közötti átcsoportosítást tartalmazza. Az előterjesztést mind a Jogi és Ügyrendi, mind a Pénzügyi és Fejlesztési Bizottság elfogadásra javasolta.
Kérdés, észrevétel nincs, szavazásra bocsátja a rendelet tervezet elfogadását.

A Képviselő-testület a rendelet tervezetet 8 igen szavazattal 1 tartózkodás mellett elfogadja és a következő rendeletet alkotja:

Bácsalmás Városi Önkormányzata Képviselő-testületének

29/2010. (X.27.) önkormányzati rendelete
az önkormányzat vagyonáról és a vagyongazdálkodás szabályairól szóló 27/2009.(XII.23) rendelet módosításáról

Bácsalmás Város Önkormányzata Képviselő-testülete a helyi önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdése, 79.§ (2) bekezdés b) pontja, 80/A. §, valamint az államháztartásról szóló 1992. évi XXXVIII. törvény (a továbbiakban: Áht.) 108. § (l)-(2) bekezdései alapján az önkormányzati vagyon szabályozásáról az alábbi rendeletet alkotja.

1. §
Az önkormányzat vagyonáról és a vagyongazdálkodás szabályairól szóló 27/2009. (XII.23) rendelet (a továbbiakban: Rendelet) 8. § (5) bekezdése 7. pontja helyébe az alábbi 7. pont kerül.
„7. Földhasználat esetén munkahely teremtés céljából közhasznú szervezet számára, vagy Bácsalmás város idegenforgalmi és turisztikai érdekeivel és értékeivel összhangban vállalt tevékenység végzése céljából közhasznú szervezet számára, amennyiben vállalja, hogy a használatba adott ingatlanon olyan értéknövelő beruházást, felújítást valósít meg, ami a használatba adás lejártát követően az önkormányzat tulajdonába kerül és amely beruházás értéke a helyiség, ingatlan használatba adás lejártakor, annak könyvszerinti értékét legalább 20 %-kal megnöveli.”

2. §
A rendelet 8. §-a kiegészül az alábbi (l2) bekezdéssel:
(12) Az l ha feletti mezőgazdasági hasznosítású (szántó, gyep, legelő művelési ágak) területek haszonbérbeadásáról a képviselő-testület az önkormányzati érdek figyelembevételével pályázati eljárás lefolytatása útján dönt. Ez alól kivételt képez a közérdekből térítésmentesen használatba adott használatba adott mezőgazdasági hasznosítású terület. A pályázati kiírás előkészítés és a pályáztatási eljárás lebonyolítása döntés előkészítő jelleggel a Pénzügyi és Fejlesztési Bizottság hatásköre."


3.§ 

(1)
A Rendelet 1. sz. melléklet 1. Forgalomképtelen törzsvagyon pontból törlésre kerül a 366. sor:


„366. 0432    hrsz
9019m2
külterületi közút”

(2)
A Rendelet 1. sz. melléklet 1. Forgalomképtelen törzsvagyon pontja kiegészül az alábbi 426. és 427. sorral:


„426.  0432/1 hrsz 
3720 m2
külterületi közút


 427.  0432/2 hrsz
5299 m2
külterületi közút”

4. §
A rendelet 2010. november 1. napján lép hatályba.
-  .  -
6.sz.
Előterjesztés a 2011. évi belső ellenőrzési terv elfogadásáról

(Az előterjesztés a jegyzőkönyv melléklete.)

Németh Balázs polgármester: Jogszabályi kötelezettség alapján a belső ellenőrzési tervet a Képviselő-testület az előző év november 15-ig kell jóvá hagyni. A belső ellenőrzési vezető a tervet beterjesztette, kéri az elfogadását.

Az előterjesztést előzetesen a Pénzügyi és Fejlesztési Bizottság véleményezte és elfogadásra javasolta.

Észrevétel, hozzászólás nincs szavazásra bocsátja a határozati javaslat elfogadását.
A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

399/2010. (X. 26.) Bácsalmás v. öh.

2011. évi belső ellenőrzési terv jóváhagyása
Határozat
Bácsalmás Város Önkormányzatának Képviselő–testülete a 2011. évre vonatkozó belső ellenőrzési tervét a határozat melléklete szerint hagyja jóvá.

Határidő: 2011. december 31. 

Felelős  : Németh Balázs polgármester 


        dr. Keresztury Monika jegyző 

Operatív felelős: Bácsalmási Kistérségi Többcélú Társulás Munkaszervezete



        Prikidánovics Antal munkaszervezet-vezető

A határozatról értesül: 

- kivonattal: 1. Németh Balázs polgármester 



2. dr. Keresztury Monika jegyző 



3. Váczi Julianna gazdasági osztályvezető 



4. Prikidánovics Antal BKTT munkaszervezet-vezető



5. Hunyadi János Gimnázium és Szakiskola



    (6430 Bácsalmás, Szent János u. 5.)



6. Alapszolgáltatási Központ (6430 Bácsalmás, Rákóczi u. 58.)



7. Horvát Kisebbségi Önkormányzat



    (6430 Bácsalmás, gr.Teleki u. 4-8.)

Bácsalmás város Önkormányzat  2011. ÉVi  ELLENŐRZÉSI TERVe 

2011.

 ÉVi ELLENŐRZÉSI TERV

	Ellenőrzési tervet megalapozó elemzés címe, időpontja
	Ellenőrzési tervet megalapozó kockázat elemzés címe, időpontja

	Bácsalmás Város Önkormányzat Ellenőrzési stratégiai terve, középtávú ellenőrzési terve (2007-2010) 2007. augusztus 27-28.  


	Bácsalmás Város Önkormányzat Polgármesteri Hivatalának 2010 évi kockázatelemzése 2010. augusztus 16., Városi Önkormányzat Alapszolgáltatási Központjának 2010. évi kockázatelemzése 2010. július 19. és a Hunyadi János Gimnázium és Szakiskola 2010. évi kockázat- elemzése 2010. július 21.



	
	

	
	


	Ellenőrzendő folyamatok és szervezeti egységek
	Az ellenőrzésre vonatkozó  stratégia (ellenőrzés célja, módszere, tárgya, terjedelme, ellenőrzött időszak)
	Azonosított kockázati

 tényezők (*)
	Az ellenőrzés típusa (**)
	Az ellenőrzés ütemezése (***)
	Erőforrás szükségletek (****)

	Október 1-i   statisz-tikai létszám meg-állapítása

· Hunyadi János Gimnázium


	Cél: állami támogatások igénylés megalapozottságának, statisztikával való egyezőségének vizsgálata

Tárgy: statisztika, oktatási dokumentumok

Időszak: 2011. október 1-i állapot

Módszere: tételes egyeztetés
	Statisztika és oktatási dokumentumok egyezősége
	Pénzügyi ellenőrzés
	2011. október

Jelentés: 2011. október 30.
	5 szakértői nap

	Beszámolóra vonat-kozó megbízhatósági vizsgálat

· Polgármeste-ri Hivatal

· Alapszolgál-tatási Központ

· Hunyadi J. Gimnázium
	Cél:  beszámoló valódisága

Tárgy: beszámoló, főkönyvi kivonat, mérleg tételek leltárral való alátámasztása

Időszak: 2010. dec. 31-i állapot

Módszere: kombinált módszer
	Jogszabály által kötelező
	Megbízhatósági ellenőrzés
	2011. február

Jelentés: 2011. február 28.
	6 szakértői nap

	Horvát Kisebbségi Önkormányzat
	Cél: gazdálkodás szabályozottsága, szabályszerű működés

Tárgy: szabályzatok, költségvetések, beszámolók FEUVE

Időszak: 2011. 

Módszere: kombinált módszer
	Jogszabály által kötelező
	Rendszer ellenőrzés
	2011. november

Jelentés: 2011. december  15.
	5 szakértői nap

	Önkormányzat által civil szervezeteknek nyújtott támogatások elszámolásának ellenőrzése
	Cél: megállapodásnak megfelelő felhasználás
Tárgy: elszámolás, bizonylatok 

Időszak: 2010. év 

Módszere: kombinált módszer
	Költségvetési

Működési


	Pénzügyi vizsgálat
	2011.március

Jelentés:

2011. március 31.
	6 szakértői nap

	Önkormányzat által nyújtott egyéb eseti támogatások elszámolásának ellenőrzése
	Cél: megállapodásnak megfelelő felhasználás
Tárgy: elszámolás, bizonylatok 

Időszak: 2010. év 

Módszere: kombinált módszer
	Költségvetési

Működési


	Pénzügyi vizsgálat
	2011.március

Jelentés: 2011. március 31.
	3szakértői nap

	Házipénztári

pénzkezelési

tevékenység

Alapszolgáltatási

Központ
	Cél: jogszabálynak, helyi sza-bályozásnak való megfelelés

Tárgy: pénzkezelési szabályzat

pénztárbizonylatok

Időszak: 2011. év

Módszere: kombinált módszer
	Jogi és szabályozási

Költségvetési
	Szabályszerűségi vizsgálat
	2011. április

Jelentés : 2011.május 16.
	2 szakértői nap

	Elemi költségvetés

Megállapítása, doku-mentációjának elké-szítése, továbbítása

Hunyadi János

Gimnázium

Alapszolgáltatási Központ
	Cél: Jogszabályi előírásoknak való megfelelés
Tárgy: kimutatások, számítá-sok, kalkulációk, költségtvetési tervezet 

Időszak: 2010. év

Módszer: kombinált mórszer 
	· Jogszabályi és szabályozási

· Költségvetési

· működési
	Szabályszerűségi ellenőrzés
	2011. június 

Jelentés: 2011. július 15.
	10 szakértői nap

	Gazdálkodással kapcsolatos szabályzatok

Alapszolgáltatási

Központ
	Cél: Jogszabálynak megfelelő helyi szabályozás

Tárgy: gazdálkodással kapcsolatos szabályzatok

Időszak: 2011. év

Módszer: jogszabály, és helyi szabályozás és gyakorlat összehasonlítása
	· jogi és szabályozási

· 
	Szabályszerűségi
	2011. július

Jelentés: 2011. augusztus 1.
	5 szakértői nap

	Pályázati forrásból megvalósult beruházások
	Cél: pályázati célnak, támogatási megállapodásnak való megfelelés,

Tárgy: befejezett beruházásoknál - szerződések, megállapodások, elszámolások, bizonylatok
Időszak: 2010. év 

Módszere: kombinált  módszer
	Jogi és szabályozási

Költségvetési


	Szabályszerűségi vizsgálat
	2011. április

Jelentés: 2011. május 16.
	10 szakértői nap

	Működést megalapozó  szabályzatok

Hunyadi János

Gimnázium


	Cél: Jogszabálynak megfelelő helyi szabályozás

Tárgy: működéssel kapcsolatos szabályzatok 

(Alapító okirat, Társulási szerződés, SzMSz stb. )

Időszak: 2011. év

Módszer: jogszabály, és helyi szabályozás és gyakorlat összehasonlítása
	· jogi és szabályozási

· 
	Szabályszerűségi
	2011. július

Jelentés: 2011. augusztus 15.
	5 szakértői nap

	Soron kívüli ellenőrzések
	
	
	
	
	29 szakértői nap

	2010. évi ellenőrzési beszámoló elkészítése
	
	
	
	2011. január
	5 szakértői nap

	2012. évi ellenőrzési munkaterv elkészítése
	
	
	
	2011. szeptember
	5 szakértői nap

	2011. évi ellenőrzési igény
	
	
	
	
	96 szakértői nap


* Csatolt alátámasztó dokumentumok: az ellenőrzési tervet megalapozó elemzések, különösen a kockázatelemzés dokumentumai.

** A 193/2003. (XI. 26.) kormányrendelet alapján.

*** Az ellenőrzések időtartama és az ellenőrzési jelentések elkészítésének határideje.

**** Az ellenőrzésekhez rendelt becsült ellenőrzési erőforrások: becsült időszükséglet és emberi erőforrás.
Dátum: Bácsalmás, 2010. szeptember 30.

Készítette:

Jóváhagyta:

   belső ellenőrzési vezető
szervezet vezetője

7. sz.

Előterjesztés a külterületi földutak karbantartása tárgyában

(Az előterjesztés a jegyzőkönyv melléklete.)

Németh Balázs polgármester: A rendszeres karbantartás hiánya miatt több külterületi földút nehezen, illetve alig járható, ezért az előterjesztés arra tesz javaslatot, hogy ezek közül a forgalmasabb utakon a karbantartási munkákat végezzék el. 

További külterületi utak karbantartását tervezi az önkormányzat anyagi lehetőségei függvényében, ezek a munkák prioritást élveznek, folyamatosan tárgyalnak róla.

A Pénzügyi és Fejlesztési Bizottság a határozati javaslat elfogadását javasolta.

Észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

400/2010. (X. 26.) Bácsalmás v. öh.

Külterületi földutak karbantartása
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy az alábbi földút karbantartási munkákat az Agráripari Rt. Bácsalmás, Backnang u. 2. sz. végezteti el, az általuk adott árajánlatnak megfelelően 7.000 Ft /óra + ÁFA üzemóra díjért:


- Dobokai u. / szilárd burkolattól a határútig /


- Határ út / Dobokai úttól az 5501. jelű út négyes elágazásáig / 


- Tímár sor végig


- A Mélykút úton a volt vasúti megálló melletti földút


- Madarasi elágazástól a horgásztó mellett a Madarasi közigazgatási határig.

2./
A Képviselő-testület felhatalmazza a polgármestert a kivitelezési munkák elvégzéséhez szükséges megállapodás aláírására.

Felelős: Németh Balázs polgármester

Határidő: azonnal

Operatív felelős: Keresztesy Csaba városüzemeltetési üi.

A határozatról értesül 

kivonattal:

1./ Németh Balázs polgármester

2./ dr.Keresztury Monika jegyző

3./ Váczi Julianna osztályvezető

levélben:

1./ az Agráripari Rt. (6430 Bácsalmás, Backnang u. 2.)

-  .  -

8. sz.

Előterjesztés várakozó helyek kijelölése tárgyában

(Az előterjesztés a jegyzőkönyv melléklete.)

Németh Balázs polgármester: Megállni tilos tábla kerül kihelyezésre a Központi Óvoda (Bácsalmás, Petőfi u. 60/a.) és a Napköziotthonos Óvoda konyhája (Bácsalmás, gr.Teleki u. 4-8.) előtt. Célja, hogy az Alapszolgáltatási Központ és a Kistérségi Társulás ételszállító és a személyszállító gépkocsiai számára a feladatellátás zavartalanságát biztosítani lehessen. A megállni tilos tábla hatálya alól e két szervezet gépjárművei képeznek kivételt.

Az előterjesztést a Jogi és Ügyrendi, valamint a Pénzügyi és Fejlesztési Bizottság is elfogadásra javasolta.

További észrevétel nincs, szavazásra bocsátja a határozati javaslat elfogadását.
A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:
401/2010. (X. 26.) Bácsalmás v. öh.

Várakozó helyek kijelölése
Határozat
1./
Bácsalmás Város Önkormányzatának Képviselő-testülete úgy dönt, hogy a Központi óvoda (Petőfi u. 60/a.) bejárata előtt és a Gr. Teleki u. 4-8. sz. alatti konyha bejárata előtt várakozóhelyeket jelöl ki „Megállni tilos” jelzőtáblával és az alábbi feliratú kiegészítő táblákkal:

HÉTFŐTÖL - PÉNTEKIG

7,00 – 14,00 ÓRA KÖZÖTT

10 M-EN BELÜL

KIVÉVE

AZ ALAPSZOLGÁLTATÁSI KÖZPONT

ÉS A KISTÉRSÉGI TÁRSULÁS GÉPJÁRMŰVEI

2./
A táblák költsége biztosított a Bácsalmási Önkormányzati Közszolgáltatási Közhasznú Nonprofit Kft. 2010. évi költségvetésében.

Felelős: Németh Balázs polgármester

Határidő: azonnal

Operatív felelős: Keresztesy Csaba városüzemeltetési üi.

A határozatról értesül kivonattal:

1./ Németh Balázs polgármester

2./ dr.Keresztury Monika jegyző

3./ Váczi Julianna osztályvezető

4./ Bácsalmási Önkormányzati Közszolgáltatási Közhasznú Nonprofit Kft.

     (6430 Bácsalmás, Bezdán u. 10.)

-  .  -
9.sz.

Tájékoztató a Göcsi Park projekt munkálatairól

(A tájékoztató a jegyzőkönyv melléklete.)

Németh Balázs polgármester: A Göcsit körülvevő vízelvezető árok mélyítése és kialakítása folyamatban van, illetve a teljes terület kaszálása megtörtént, önkéntesek végezték a területen a hulladékgyűjtést. Szeptember hónap közepén a kialakításra kerülő játszótér területén 1400 m2-en a felső talajréteg eltávolítása, illetve elszállítása történt meg. Beszerzésre került a termőföld is, amely a játszótér területére kerül visszapótlásra, amely továbbá az illegális hulladéklerakó gödörben lévő szemét lefedésére is szolgál. Kivitelezésre került 70 m-es szakaszon a játszótéri kerítés a BÖKK Nonprofit Kft. dolgozói által. Október hónapban megtörtént a játszótér teljes területének tereprendezése, a füvesítés előkészítése és maga a fűvetés. A játékok készítése folyamatban van, nagyrészük már elkészült. A Göcsi területén folyamatos a tereprendezés egy lánctalpas erőgéppel az anyaggödrökben elhelyezett városi hulladék betemetésére, illetve a pályázatban vállalt 225 db szabadgyökerű fa kiültetése is megtörtént.

Kéri a tájékoztató tudomásulvételét a Pénzügyi és Fejlesztési Bizottság javaslatának megfelelően.
A Képviselő-testület a tájékoztatót tudomásul vette.
-  .  -

10. sz.

Beszámoló a Jusifa Kft. kegyeleti közszolgáltatásáról

(A beszámoló a jegyzőkönyv melléklete.)

Pálmai Zoltán, a Humánpolitikai Bizottság elnöke: A bizottság a beszámoló elfogadását javasolja a testületnek és egyben indítványozza a temető nyitva tartásának meghatározását, valamint a közszolgáltatási szerződés módosítását a szemételszállítás pénzügyi feltételeinek a PFB ülésén történő véleményezésével.

Turcsányi Csaba, a Pénzügyi és Fejlesztési Bizottság elnöke: A bizottság véleménye összecseng a Humánpolitikai Bizottságéval. 
Nagy Gábor, a Jogi és Ügyrendi Bizottság elnöke: A bizottság javasolta a beszámoló elfogadását és a temető tulajdonosainak egyeztetését a közszolgáltatási szerződés feltételeinek felülvizsgálatát, különös tekintettel a szemét elszállítás módjára vonatkozóan.

dr.Keresztury Monika jegyző: A temető tulajdonosai az önkormányzat és a római katolikus egyház, a református egyház csak használója a területnek. A közszolgáltatási szerződés áttekintése lejárata okán is aktuális.

Németh Balázs polgármester: További észrevétel, hozzászólás nincs, szavazásra bocsátja a Humánpolitikai Bizottság javaslatát azzal, hogy a tulajdonosok között történjen egyeztetés.
A Képviselő-testület a javaslatot 9 igen szavazattal (egyhangúlag) elfogadja.
Németh Balázs polgármester: Szavazásra bocsátja a beszámoló elfogadását.

A Képviselő-testület a beszámolót 9 igen szavazattal (egyhangúlag) elfogadja és a következő határozatot hozza: 

402/2010. (X. 26.) Bácsalmás v. öh.

Beszámoló a Jusifa Kft. kegyeleti közszolgáltatásáról
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) a Jusifa kft. kegyeleti közszolgáltatói beszámolóját elfogadja.

2./
A Képviselő-testület felkéri a tulajdonosokat, hogy a kegyeleti közszolgáltatási szerződést vizsgálják felül és tegyenek javaslatot a szerződés módosítására, különös tekintettel a


- temető nyitva tartására, valamint


- a temetői szemét elszállítására vonatkozóan.

Határidő: 1./ pont: azonnal



 2./ pont: a Képviselő-testület novemberi soros ülése

Felelős: Németh Balázs polgármester

Operatív felelős: Váczi Julianna osztályvezető

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Jusifa Kft. 6430 Bácsalmás, gr.Széchenyi u. 79.

4. Római Katolikus Plébánia Bergmann János Bácsalmás,Hősök tere 13.

-  .  -
11. sz.
Előterjesztés a földprogrammal kapcsolatos elképzelésekről

(Az előterjesztés a jegyzőkönyv melléklete.)

Németh Balázs polgármester: Az nkft. tevékenysége az idei évtől kezdve új tevékenységgel egészült ki, ez a földprogram, mely alapvetően a közfoglalkoztatásra épült, célja a foglalkoztatás és az önkormányzati tulajdonú földterületek megművelése.

A távlati elképzeléseket tárta az ügyvezető a testület elé.

Valamennyi bizottság tárgyalta az előterjesztést és elfogadásra javasolja. Az Ügyrendi Bizottság javaslata, hogy a testület kérjen állásfoglalást szakjogásztól és könyvvizsgálótól a kft. közhasznú jogállása feltételeinek fenntartási lehetőségeiről, különös tekintettel a földprogramra.

Ennek oka, hogy jogszabályban meghatározott keretek között a közhasznú tevékenységet folytatni.

dr.Bakó Mária Lujza képviselő: Az nkft. földprogramra vonatkozó tevékenységét bővíteni szeretné, ezért beadványában 45 ha mennyiségű földterület használatba adását kérte.

Pálmai Zoltán képviselő: Amennyiben megtörténik a bizottság által javasolt felülvizsgálat, úgy a helyi lakosok bevonására is sor kerülhet a földprogramba, a földhasználat nkft.-hez történő átadása a földalapú támogatás igénybevételét is megalapozza.

A tevékenység során keletkező áruval a környező településeket is ki lehet szolgálni.

Németh Balázs polgármester: További észrevétel, hozzászólás nincs, szavazásra bocsátja a Jogi és ügyrendi Bizottság javaslatát az állásfoglalás beszerzésére.

A Képviselő-testület a javaslatot 9 igen szavazattal (egyhangúlag) elfogadja.

Szavazásra bocsátja az előterjesztés elfogadását.

A Képviselő-testület az előterjesztést 9 igen szavazattal (egyhangúlag) elfogadja és a következő határozatot hozza: 

403/2010. (X. 26.) Bácsalmás v. öh.

Földprogrammal kapcsolatos elképzelések
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Önkormányzati Közszolgáltatási Közhasznú Nonprofit Kft. ügyvezetőjének a földprogrammal kapcsolatos, a melléklet szerinti rövid- és középtávú elképzeléseit támogatja.

2./
A Képviselő-testület szakjogásztól és könyvvizsgálótól állásfoglalást kér az nkft. közhasznú jogállása feltételeinek fenntartási lehetőségeiről, különös tekintettel a földprogramra.

Felelős: Németh Balázs polgármester

Határidő: folyamatos

Operatív felelős: Barta Tiborné Gáll Ágnes ügyvezető

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Váczi Julianna osztályvezető

4. Barta Tiborné Gáll Ágnes ügyvezető

Melléklet a 403/2010.(X.26.) B.v.öh.hoz

A Bácsalmási Önkormányzati Közszolgáltatási Közhasznú Nonprofit Kft. (továbbiakban BÖKK Nkft.) új tevékenységi területe ettől a gazdasági évtől kezdve a földprogram. 

A program alapvetően az „ Út a munkához” közfoglalkoztatásra épül, elsődleges célja a tartósan munkanélküli, rendelkezésre állási támogatásban (ún. RÁT-ban) részesülők lehetőleg minél nagyobb létszámú foglalkoztatása az önkormányzat tulajdonában lévő földterületeken.

A termesztések alapvetően két tevékenységi területre oszthatók:

1. az önkormányzati konyhák friss nyersanyaggal történő ellátása ( nagy kézimunka-igényű, önköltségen értékesített)

2. piaci árutermelés  nagymértékben gépesíthető, nyereségorientált)

A 2010. évi termesztési tapasztalatok röviden a következőképpen foglalhatók össze:

1. Konyhakerti zöldségtermesztés

A termesztés színtere zárt termesztő berendezés (fóliaház), illetve szabadföldi termesztés.

Fóliában kora tavaszi zöldségkultúrákat (fejes saláta, hónapos retek, sárgarépa, petrezselyem) termesztettünk, ezt önköltségi áron a konyháknak értékesítettük.

Szabadföldön sárgarépa, petrezselyem, vöröshagyma, szárazbab, zöldborsó, étkezési paprika, fűszerpaprika, uborka, burgonya, stb. termesztése folyt. Ezen kultúrák betakarítása zömében megtörtént.

Ebben a termelési évben az alapvető zöldségfélékből a konyhák igénye szerint, heti rendszerességgel (vagy szükség szerint gyakrabban) szállítottunk árut, biztosítva ezzel a folyamatos ellátást friss zöldségekből. Területi korlátaink, illetve bizonyos kultúrák esetében a gyengébb termés nem tették lehetővé, hogy az évi szükséges mennyiséget megtermeljük, ez a következő évi termesztések célja kell, hogy legyen.

2. Árutermelés

Mintegy 4 ha területen, nagyrészt zöldség- és dísznövény vetőmag előállítása van folyamatban.

A termesztések szintén termesztő berendezésben és szabadföldön történtek.

A Kertészet területén létesített fóliaházakban hibrid paradicsom vetőmag előállítás folyt.

Ez a tevékenység első évben került kipróbálásra, mert előző években étkezési paprika vetőmag termelését végeztük.

A paradicsom vetőmag mennyisége nem hozta ugyan a várt eredményt (ami nagyrészt a szélsőséges időjárási viszonyoknak köszönhető), de teremtett a Nkft. számára egy olyan stabil piaci lehetőséget, amely a következő évekre is stabil együttműködést biztosíthat.

Szabadföldi termesztésben zöldség-, illetve dísznövény vetőmag előállítás folyt.

Termesztett kultúrák:- fehér dísznapraforgó

          - csemegekukorica

          - Nigella (borzaskata)

          - cukkini.

A betakarítás nagyrészt megtörtént, jelenleg a magnyerés és –szárítás, - tisztítás van folyamatban. A termésmennyiség közepesnek mondható, mely részben annak tudható be, hogy nem ismertük földjeink állapotát - tápanyag ellátottságát, gyomflóráját, stb. -  így sokszor a nem megfelelő agrotechnika megválasztásával és a szélsőséges időjárási körülmények, tartós esőzések miatt a területek időszakosan  elgyomosodtak, így művelésük, gyommentesítésük igen nagy erőfeszítésbe került. 

Minden nehézség ellenére – megvitatva kollégáimmal a gazdasági év termesztéseinek sikereit és hibáit – határozottan állíthatjuk, hogy a program tovább vitele mindenképpen javasolt.

A tapasztalatok birtokában a földprogram következő gazdasági évekre való tervezését a következő formában képzeljük el:

Alapelvek

· Tervezni nem egyetlen termelési évre szabad, ki kell dolgozni egy rövid- és középtávú tervet a program további folytatására.

· Elsődleges cél a bevonható munkaerő létszámának lehetőség szerinti növelése, ezzel a közfoglalkoztatás keretében még több családnak biztosíthatnánk hosszabb időszakra biztos jövedelmet.

· Mivel a közfoglalkoztatás további – következő évekre vonatkozó – formája jelenleg nem ismert, így a bizonytalanság kiküszöbölésére olyan megfelelő agrotechnikát – pl. gépi művelhetőség, vegyszeres gyomirtás, gépi betakarítás lehetősége, stb. – kell választani, hogy szükség esetén a kézi munkaerő kiváltható legyen. Ezt a művelési módot azonban csak abban az esetben célszerű alkalmazni bizonyos kultúrák esetében, ha a közfoglalkoztatás akadályokba ütközik, mert a gépi művelés jelentősen megnöveli a költségeket. Hosszabb távon fokozatosan érdekeltté kell tenni a dolgozókat a termelésben, a közfoglalkoztatásra épülő program alakuljon át az évek során (3-4 év) szociális földprogrammá, esetlegesen ún. szociális szövetkezet létrehozása is célszerű lehet, ahol a BÖKK Nkft. részben mint termelő, részben pedig mint integrátor vehet részt.

· A termelésbiztonság növelésének másik feltétele a megfelelő művelési tevékenység mellett a szükséges és jó termőképességű földterület biztosítása. Egyrészt szükséges a területek fokozatos növelése, távlati cél lehet az Önkormányzat tulajdonában lévő földterületek lehetőség szerinti döntő hányadának művelése, integrált műveltetése. Másrészt rövidtávú és folyamatos feladat a termőterületek állapotának javítása a termesztendő növény gondos kiválasztásával, a gyomflóra gyérítésével, tápanyag feltöltéssel, megfelelő talajműveléssel,stb. Így elérhetjük, hogy földjeink 2-3 év alatt megfelelő állapotba kerülve garantálhatják a színvonalas termesztést.

· 2011-től területeinkre földhasználóként igénybe tudjuk venni a területalapú támogatást, és keressük a megoldást további támogatások igénylésére.

· A területek művelése csak megfelelő gépállománnyal lehetséges. Törekedni kell arra, hogy a Nkft. hozzájuthasson saját erő-és munkagépekhez, mellyel az egyre növekvő területeket biztonsággal és jó színvonalon tudnánk megművelni, és igény szerint bérmunkát is vállalhatnánk. Ezt a gépet a közszolgáltatási feladatok végrehajtásánál is jól tudnánk használni. A gépbeszerzés pályázati lehetőségek felkutatásával, még 2011-ben szükséges. 

· A fenti tényezők mellett döntő fontosságú a termesztendő növénykultúrák gondos kiválasztása, melyek egyrészt a rendelkezésre álló feltételek mellett biztonsággal termeszthetők, másrészt biztos piaccal rendelkeznek, garantáltan értékesíthetők.

· A termés tárolása, raktározása jelenleg hosszabb időszakra (téli tárolás) nem megoldott, erre megoldást kell találni.
· A tárolás, raktározás mellett jó lehetőséget kínálhat bizonyos termések feldolgozása, ez esetleg a téli időszakra is biztosíthat munkalehetőséget.

· A termesztési folyamatok irányítása, a technológia tervezése, gazdaságos termelés biztosítása a Nkft. szakembereinek feladata. Középvezetőink végzettsége és az ez évi, Nkft-ben szerzett, illetve magánvállalkozásban végzett sokéves termesztési tapasztalata garancia a biztos szakmai háttér biztosítására.

A fentiek figyelembe vételével a 2011-es gazdasági évre a földprogram tervezése a következők szerint történjen:

· Az előző évben művelt földterületeket (mintegy 6,5 ha) kategorizálni kell – jól művelhető, közepesen művelhető, illetve kertészeti kultúrák művelésére jelenleg nem alkalmas csoportokra – és el  kell kezdeni a területek állapotának javítását.
· Ősszel el kell végezni a talaj tápanyaggal való feltöltését (alaptrágyázás), szükség szerinti gyomirtást, talajmunkákat. Ez már ebben az évben jelentős többletkiadást jelent, de alapvető feltétele a következő évi termesztéseknek. A munkák egy része már elvégzésre került.
· Mivel a jelenleg rendelkezésre álló területek nagysága nem elegendő arra, hogy a konyhakertészetet bővítsük és árutermelést is folytassunk, szükség van újabb területek (mintegy 6-7 ha) termesztésbe vonására. Mivel egy-egy kultúra termesztése nagyobb ( legalább 1 ha) területen gazdaságos, ezért törekedni kell arra, hogy minél nagyobb egybefüggő területen gazdálkodhassunk.
· Megfelelő sortávolságú vetéssel biztosítani kell a területek gépi művelhetőségét.
· Ahol szükséges, vegyszeres gyomirtást is kell alkalmazni (költségnövelő, de a talaj állapotának javításához elengedhetetlen).
· Az alapvető zöldségfélék – burgonya, vöröshagyma, fejes káposzta, sárgarépa, petrezselyem termesztő területének növelésével el kell érni, hogy lehetőleg a konyhák számára szükséges teljes mennyiséget biztosítani tudjuk, önköltségen, csökkentve ezzel kiadásaikat.
· A fűszerpaprika termesztését továbbra is folytatni kell, esetleg nagyobb területen és biztosítva az öntözési lehetőséget.
· A fóliás hibrid vetőmag előállítás biztos piaccal rendelkező, eredménnyel kecsegtető termesztési mód. A 2011-es termelési évre vonatkozóan a Nkft. vezetése tárgyalt a termeltetővel, és szóbeli ígérettel rendelkezik arra, hogy nagyobb volumenben is lehetőség lesz étkezési paprika hibrid vetőmag termesztésére (erről írásos szándéknyilatkozat is bármikor kérhető). Amennyiben a termesztés bővítése mellett döntünk, szükség lesz újabb, 1 vagy 2 db fűtetlen, fémvázas, kb. 150- 200 négyzetméter felületű fóliasátor telepítésére. Ez a termesztési mód jó lehetőséget adhat arra, hogy a későbbiekben – igény szerint – növelve a fóliafelületet, családokat vonjunk be a termesztésbe.
· Továbbra is folytatni kell a nyereségorientált termesztéseket, esetlegesen a magtermesztést kiegészítve más jellegű kultúrák – pl. gyógy- vagy fűszernövények termesztésével, melyek lehetnek akár többéves kultúrák is.
· A termés tárolása, raktározása jelenleg hosszabb időszakra (téli tárolás) nem megoldott, erre megoldást kell találni.
· Pályázati lehetőséget kell keresni erő- és munkagépek beszerzésére, mely a földek művelése mellett bérmunkára, illetve a közhasznú feladatok végrehajtására (szállítások) is használható. 
A felsorolt feltételek megléte mellett bízhatunk abban, hogy ez a program az évek folyamán az igények és lehetőségek függvényében tovább tud fejlődni, önellátóvá, majd nyereségessé válik, folyamatosan szállít az önkormányzati konyhák részére friss zöldségféléket és sok családnak biztosít hosszú távú megélhetési lehetőséget, kedvet teremtve fóliás vagy szántóföldi növénytermesztéshez.

-  .  -

12. sz.
Előterjesztés a gyepmesteri telep jelenlegi állapotáról

(Az előterjesztés a jegyzőkönyv melléklete.)

Németh Balázs polgármester: A gyepmesteri telepet a BÖKK Nkft. működteti, feladatkörükbe tartozik a kóbor állatok befogása, tartása, állati tetemek begyűjtése, ártalmatlanítása, rágcsálóírtás. A gyepmesteri telep az Óalmás 1. szám alatti ingatlanon működik. A befogott állatok előírásoknak megfelelő nagyságú területen és körülmények között tartása érdekében szükséges egy új megfigyelőhely kialakítása. 

Az előterjesztést valamennyi bizottság tárgyalta és elfogadásra javasolja.
További észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

404/2010. (X. 26.) Bácsalmás v. öh.

Tájékoztató a Gyepmesteri telep jelenlegi állapotáról

(állat-megfigyelőhely tervezése, engedélyezése)
Határozat
1./
Bácsalmás Város Önkormányzatának Képviselő-testülete a Gyepmesteri Telep állapotáról szóló tájékoztatót tudomásul veszi.

2./
A Képviselő-testület felkéri a Jegyzőt a Gyepmesteri Telepen (Óalmás 1.) megépítendő új állat-megfigyelőhely tervezésével és építési engedélyeztetésével kapcsolatos eljárások előkészítésére azzal, hogy a képviselő-testület novemberi ülésén számoljon be az eljárás és a tervezés várható költségeiről.


Határidő: 
1./ pont: azonnal




2./ pont: 2010. november 30.


Felelős: 
Németh Balázs  polgármester


Operatív felelős: Barta Tiborné Gáll Ágnes BÖKK Nkft. ügyvezető

A határozatról értesül kivonattal: 

1. Németh Balázs polgármester

2. Dr. Keresztury Monika jegyző



3. Váczi Julianna osztályvezető

4. Barta Tiborné Gáll Ágnes ügyvezető

-  .  -

13. sz.

Tájékoztató a megújuló energia pályázat megvalósíthatósági tanulmányára 

vonatkozó szerződéssel kapcsolatos tárgyalásokról

(A tájékoztató a jegyzőkönyv melléklete.)

dr.Keresztury Monika jegyző: Az előző Képviselő-testület arról döntött, hogy egy későbbiekben kiírásra kerülő pályázati lehetőség kihasználása érdekében az önkormányzati tulajdonú létesítmények biomassza fűtéssel történő üzemeltetése érdekében előzetes megvalósíthatósági tanulmányt készíttet a Mészáros Udvarház Kft.-vel. A Képviselő-testület határozatában jóváhagyta a szerződési feltételeket annak érdekében, hogy egy jól használható anyag készüljön a témában és felhatalmazta, hogy jobb szerződési feltételek elérése érdekében tárgyalásokat folytasson a kft.-vel. Mivel részletkérdésekben a kft.-vel megállapodni nem tudott, így a feladat alóli felmentését kérte.
A tájékoztatóban részletes beszámol a kft.-vel folytatott tárgyalásokról.

Mivel a pályázatok ebben a tárgykörben folyamatosan zajlanak, így határidő nem sürgeti az önkormányzatot.

Tóth Árpád alpolgármester: Javasolja alaposan áttekinteni a projekt elképzeléseket, nem biztos, hogy ez szolgálja a város és az intézmények energiatakarékos fűtésének érdekét.

Türelemre int, várják meg a kedvező pályázati lehetőségeket, ahol nagyobb támogatási intenzitás működik.

Németh Balázs polgármester: Az előterjesztésben foglaltak és az elhangzottak alapján javasolja a korábbi testületi határozat hatályon kívül helyezését.

További észrevétel, hozzászólás nincs, szavazásra bocsátja a határozat hatályon kívül helyezését.
A Képviselő-testület a javaslatot 9 igen szavazattal (egyhangúlag) elfogadja és a következő határozatot hozza:

405/2010. (X. 26.) Bácsalmás v. öh.

264/2010.(VI.29.) Bácsalmás v.öh. 

hatályon kívül helyezése
Határozat
Bácsalmás Város Önkormányzatának Képviselő-testület a 264/2010.(VI.29.) Bácsalmás v. öh. számú, Megújuló energia pályázat (biomassza alapú távfűtés) megvalósíthatósági tanulmánya tárgyú határozatát hatályon kívül helyezi.

Határidő: azonnal 

Felelős: dr. Keresztury Monika jegyző

A Képviselő-testület a határozat végrehajtásáról nem kér jelentést.

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Bácsalmás Innovatív Nkft. 

4. Mészáros Udvar-Ház Kft. (1116 Budapest, Hunyadi M. út 48.)

-  .  -

14. sz.

Előterjesztés a Művelődési Ház hasznosítási irányának meghatározásáról

(Az előterjesztés a jegyzőkönyv melléklete.)

Németh Balázs polgármester: Az önkormányzatnak 2010. június 30-ig feladatellátási szerződése volt a Leisure Bt-vel a művelődési ház működtetésére és a közművelődési feladatok ellátására. 
Az önkormányzat időközben beadott egy komplex pályázatot, melynek egyik eleme a művelődési ház teljeskörű felújítása.
Ez év nyarán átadásra került a közösségi tér, melynek működtetését az önkormányzatnak kell biztosítania és a közművelődési feladatok nagy része átkerült ide, a bt. alkalmazottaival együtt.
A benyújtott pályázatról még nincs döntés, de a művelődési ház működtetéséről a testületnek állást kell foglalnia. A közművelődési teret használók között az igény felmérés megtörtént, amely alapján december 21-ig igény van a működtetésre.

Pálmai Zoltán, a Humánpolitikai Bizottság elnöke: A bizottság a december 21-ig történő működtetést támogatja és a testület figyelmébe ajánlja, hogy két élő szerződés van helyiséghasználatra az épületben.

Turcsányi Csaba, a Pénzügyi és Fejlesztési Bizottság elnöke: A bizottság az utolsó program időpontjáig történő üzemeltetést támogatja és javasolja a testületnek, hogy edzőteremre vonatkozó helyiségbérleti szerződést 2010. december 21-ig hosszabbítsa meg, amennyiben a bérlő 2010. október 31-ig felszereli az almérőket (áram és víz), amely alapján az eddigi bérleti díjon felül az edzőterem rezsiköltségét kifizeti.

Németh Balázs polgármester: További észrevétel, hozzászólás nincs, szavazásra bocsátja a Humánpolitikai Bizottság javaslatát.
A Képviselő-testület a javaslatot 9 igen szavazattal (egyhangúlag) elfogadja és a következő határozatot hozza:
406/2010. (X. 26.) Bácsalmás v. öh.

Művelődési Ház hasznosítása
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás, Szent János u. 9. szám alatti művelődési házat – a felmért intézményi igények alapján – 2010. december 21. napjáig működteti.

2./
A Képviselő-testület a 384/2010.(IX.28.) Bácsalmás v. öh. határozat alapján, Kertész Ágnes Mária egyéni vállalkozóval kötött, a művelődési házban működő edzőteremre vonatkozó helyiségbérleti szerződést 2010. december 21-ig meghosszabbítja, amennyiben a bérlő 2010. október 31-ig felszereli az almérőket (áram és víz), amely alapján az eddigi bérleti díjon felül az edzőterem rezsiköltségét kifizeti.

Felelős: Németh Balázs polgármester

Határidő: értelem szerint

Operatív felelős: Városi Orsolya vagyongazdálkodási üi.

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Váczi Julianna osztályvezető

- levében:

1. a művelődési ház bérlői, használói

2. a művelődési ház üzemeltetője

-  .  -
15. sz.

Előterjesztés az emeltszintű szakrendelő orvosi műszerbeszerzésének 
hirdetmény nélküli lebonyolításához forrás biztosítása tárgyában

(Az előterjesztés a jegyzőkönyv melléklete.)

Németh Balázs polgármester: A Képviselő-testület az orvosi műszerbeszerzésre kiírt közbeszerzési eljárást eredménytelennek nyilvánította és az ajánlattevők között hirdetmény nélküli tárgyalásos eljárás lebonyolításáról döntött. Az eljárás lebonyolításához közbeszerzési tanácsadó közreműködésére van szükség.
A Pénzügyi és Fejlesztési Bizottság a határozati javaslat elfogadását javasolja.

Tóth Árpád alpolgármester: Az előterjesztésben is szereplő kft.-vel tárgyalásokat folytatott és a megjelölt 840.000,- Ft-tal szemben 420.000,- Ft + ÁFA összegért vállalják a feladatellátást.

dr.Tanács Róbert képviselő: A költségcsökkenést örömtelinek tartja, de a mögöttes szándék megkérdőjelezhető (pénzeszköz átcsoportosítás az építésre az ÁFA növekedés miatt). Ez a gyakorlat nem tartható. Viszont kényszerpályán vannak a korábbi testületi döntés okán.
A testület döntéseikor Bácsalmás érdekeit kell szem előtt tartani.

Németh Balázs polgármester: További észrevétel, hozzászólás nincs, szavazásra bocsátja a 420.000,- Ft + ÁFA elfogadását.

A Képviselő-testület a javaslatot 9 igen szavazattal (egyhangúlag) elfogadja.

Szavazásra bocsátja a módosított határozati javaslat elfogadását.

A Képviselő-testület a módosított határozati javaslatot 9 igen szavazattal (egyhangúlag) elfogadja és a következő határozatot hozza:

407/2010. (X. 26.) Bácsalmás v. öh.

Emeltszintű szakrendelő orvosi műszerbeszerzésének

hirdetmény nélküli lebonyolításához forrás biztosítása
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) elfogadja a SZEKÉSZ KFT 420.000 + ÁFA ajánlatát az orvosi műszerek beszerzésére irányuló hirdetmény nélküli tárgyalásos eljárás lebonyolítására. Az eljárás költségeire fedezetet a kötvényforrás terhére biztosít azzal, hogy kedvező ajánlatok elérése esetén a megtakarításból a felhasznált kötvényforrás visszapótlásra kerüljön.

2. A Képviselő-testület felhatalmazza Németh Balázs polgármestert a megbízási szerződés aláírására.

Határidő:

azonnal

Felelős  :  

Németh Balázs polgármester

Operatív felelős: 
Váczi Julianna osztályvezető

A határozatról értesül kivonattal: 

1. Németh Balázs polgármester

2. Dr. Keresztury Monika jegyző

3. Váczi Julianna osztályvezető

4. Budai Imre SZEKÉSZ Kft (6753 Szeged, Budai Nagy A. u. 60.)

-  .  -
16. sz.

Előterjesztés a házi segítségnyújtás szakmai létszámnormájának 

teljesítésére 2011. január 1-től

(Az előterjesztés a jegyzőkönyv melléklete.)

Németh Balázs polgármester: Az Alapszolgáltatási Központnak a házi segítségnyújtás területén a szakmai létszámnorma teljesítéséhez 2011. január 1-től + 1 fő társadalmi szociális gondozót kell foglalkoztatnia, melynek fedezetét a testület az intézmény következő évi költségvetésében biztosítja.

Az előterjesztést a Humánpolitikai, valamint a Pénzügyi és Fejlesztési Bizottság véleményezte, elfogadásra javasolja.

További észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

408/2010. (X. 26.) Bácsalmás v. öh.

Házi segítségnyújtás szakmai létszámnormájának

teljesítése 2011. január 1-től
Határozat
1.)
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a házi segítségnyújtás szakmai létszámnormájának teljesítése érdekében engedélyezi az Alapszolgáltatási Központ vezetőjének, hogy megállapodást kössön 1 fő társadalmi gondozóval a házi segítségnyújtás feladatainak elvégzésére a vonatkozó szakmai jogszabályoknak megfelelően. A társadalmi gondozó 2011. január 1-től látja el feladatait. 

2.)
A társadalmi gondozó 6000,-Ft/hó tiszteletdíjának pénzügyi fedezetét a Képviselő-testület a 2011. évi költségvetésében biztosítja.


Felkéri az intézményvezetőt, hogy építse be a 2011. évi intézményi költségvetés tervezetébe. 

3.)
A Képviselő-testület felkéri a Polgármestert a házi segítségnyújtásra vonatkozó működési engedély iránti kérelem benyújtására. 

Határidő:  2010. november 20. 

Felelős  :
1.  vonatkozásában: Nyáriné Farkas Orsolya intézményvezető

                
2. és  3. pont vonatkozásában: Németh Balázs polgármester  

Operatív felelős: 

1. és 2. pont vonatkozásában: Nyáriné Farkas Orsolya intézményvezető  

3. pont vonatkozásában: Farkas Zoltánné Szociális, Egészségügyi és 

                                                                   Családvédelmi osztályvezető

A határozatról értesül kivonattal: 

1 .Németh Balázs  polgármester 

2. Dr. Keresztury Monika jegyző

3. Farkas Zoltánné Szociális, Egészségügyi és Családvédelmi Oszt.vez. 

4. Váczi Julianna Gazdasági Osztály vezetője 

5. Nyáriné Farkas Orsolya intézményvezető

-  .  -
17. sz.

Beszámoló a Művelődési és Szabadidő Központ tevékenységéről

2010. január 1-től június 30-ig

(A beszámoló a jegyzőkönyv melléklete.)

Németh Balázs polgármester: A művelődési központot üzemeltető és a közművelődési feladatokat ellátó Leisure Bt. beszámolója kiküldésre került. Az előterjesztést a Humánpolitikai, valamint a Pénzügyi és Fejlesztési Bizottság véleményezte és elfogadásra ajánlja a testületnek.
Észrevétel, hozzászólás nincs, szavazásra bocsátja a beszámoló elfogadását.

A Képviselő-testület a beszámolót 9 igen szavazattal (egyhangúlag) elfogadja és a következő határozatot hozza:

409/2010. (X. 26.) Bácsalmás v. öh.

Beszámoló a Leisure Bt. 2010. I. félévi

tevékenységéről
Határozat
Bácsalmás Város Önkormányzatának Képviselő-testülete a Leisure Bt. beszámolóját a Művelődési és Szabadidő Központ 2010. január 1. és 2010. június 30. közötti időszak tevékenységéről elfogadja.

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Váczi Julianna osztályvezető

4. Leisure Bt. (6430 Bácsalmás, Szent János u. 9.)

A Képviselő-testület a határozat végrehajtásáról nem kér jelentést.

dr.Keresztury Monika jegyző: 2010. június 30-val megszűnt a Bt.-vel a közművelődési feladatellátási szerződés. A bt. két ügyvezetője most az önkormányzat munkavállalója, akik a Fiedler Közösségi házban látják el a közművelődési feladatokat.

A Képviselő-testületnek a jövőben fontos döntést kell meghoznia a közművelődési intézmények működtetésére vonatkozóan. Szóba kerülhet a közösségi ház és a könyvtár összevonása, döntést kell hozni a működtetés formájáról (intézményi vagy vállalkozási formában működtetik tovább). A könyvtár vezetőjének megbízása 2010. december 31-ig szól.

-  .  -
18.1. sz.
Előterjesztés a Bácsalmási Egészségügyi Szolgáltató Kft. 

kapacitás átcsoportosítási kérelméről

(Az előterjesztés a jegyzőkönyv melléklete.)

dr.Tanács Róbert képviselő: A BESZ Kft.-ben teljeskörű kardiológiai szakrendelést szeretnének indítani, melyet a kihasználatlan órák terhére kívánnak megvalósítani. Plusz kapacitást erre nem kaphatnak, így csak átcsoportosítással tudják megvalósítani az ortopédia heti 10-ről 8 órára, és a fül-orr-gégegyógyászat heti 20-ról 16 órára csökkentésével.

Egyben bejelenti érintettségét, a szavazásban nem vesz részt.
Németh Balázs polgármester: További észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 8 igen szavazattal elfogadja (1 fő nem vett részt a szavazásban) és a következő határozatot hozza:

410/2010. (X. 26.) Bácsalmás v. öh.

Bácsalmási Egészségügyi Szolgáltató Kft.

kapacitás átcsoportosítási kérelme
Határozat
1.)
Bácsalmás Város Képviselő-testülete, mint a Bácsalmási Egészségügyi Szolgáltató Kft. fenntartója egyetért a Kft. járóbeteg-szakellátása óraszámainak módosításával, melynek során a jelenleg rendelkezésre álló szakorvosi óraszámon belül a fül-orr-gégészeti és ortopédiai szakrendelések terhére heti 6 óra kardiológiai szakrendelés kerül kialakításra.


A kapacitás átcsoportosítással az általános fül-orr-gégegyógyászat óraszáma heti 20 óráról 16 órára, az ortopédia óraszáma heti 10 óráról 8 órára módosul. 

2.)
A Képviselő-testület felhatalmazza Németh Balázs polgármestert a regionális ÁNTSZ-hez benyújtandó, a határozat mellékletét képező fenntartói nyilatkozat aláírására. 

Határidő:  azonnal

Felelős  :  Németh Balázs  polgármester 

Operatív felelős:  Farkas Zoltánné Szociális, Egészségügyi és Családvédelmi 




Osztály vezetője

A határozatról értesül: 

- kivonattal: 1 .Németh Balázs  polgármester 



 2. Dr. Keresztury Monika jegyző



 3. Farkas Zoltánné Szociális, Egészségügyi és Családvédelmi ov. 



 4. Kozák Gáborné aljegyző



 5. Váczi Julianna Gazdasági Osztályvezető



 6. Bácsalmási Egészségügyi Szolgáltató Kft.



     6430 Bácsalmás, Hősök tere 14. sz. 

Melléklet a 410/2010.(X.26.) Bácsalmás v. öh.-hoz

N y i l a t k o z a t

Bácsalmás Város Önkormányzatának Képviselő-testülete, mint a Bácsalmási Egészségügyi Szolgáltató Kft. fenntartója egyetért a Bácsalmási Egészségügyi Szolgáltató Kft. járóbeteg szakellátása óraszámainak módosításával, melynek során a rendelkezésre álló szakorvosi óraszámon belül a fül-orr-gégészeti és ortopédiai szakrendelések terhére heti 6 óra kardiológiai szakrendelés kerül kialakításra.

Nyilatkozunk továbbá arról, hogy ezen szakmák közötti átcsoportosítással az érintett szakrendelések a jövőben is fenntarthatóak.

Bácsalmás, 2010. ………………………….


Németh Balázs


polgármester

-  .  -

18.2. sz.
Előterjesztés a BKTT társulási megállapodásának módosításáról

(Az előterjesztés a jegyzőkönyv melléklete.)

Németh Balázs polgármester: A társulási tanács határozatában kezdeményezte a Közoktatási Társulási Bizottság létszámának módosítását 3 főről 5 főre.
A kezdeményezést támogatja, kéri a határozati javaslat elfogadását.

Észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

411/2010. (X. 26.) Bácsalmás v. öh.

Bácsalmási Kistérségi Többcélú Társulás

társulási megállapodás módosítása
Határozat
Bácsalmás Város Önkormányzatának Képviselő-testülete a Bácsalmási Kistérségi Többcélú Társulás társulási megállapodása VI. fejezet 6.4. pontja első mondatának módosítását az alábbiak szerint fogadja el:

„A Társulási Tanács közoktatással kapcsolatos döntéseinek előkészítésére, végrehajtásának szervezésére 5 fős Közoktatási Társulási Bizottságot választ.”

Határidő:  azonnal

Felelős  :  Németh Balázs  polgármester 

A határozatról értesül: 

- kivonattal: 1 .Németh Balázs  polgármester 



 2. Dr. Keresztury Monika jegyző



 3. Prikidánovics Antal BKTT munkaszervezet-vezető

-  .  -
18.3. sz.
Előterjesztés az „Egészségügyi alapellátáshoz kapcsolódó rendelőintézetek kialakítása Bácsalmáson” projekt kamera és riasztórendszer beszerzése

(Az előterjesztés a jegyzőkönyv melléklete.)

Németh Balázs polgármester: A Bácsalmás, gr.Széchenyi u. 75. szám alatt kialakítandó orvosi rendelő kamera és riasztórendszerének kialakításához 3 ajánlatot kértek, 2 érkezett meg. A határozati javaslat a Riasztó Kft.-vel javasol szerződést kötni az eszközbeszerzésre.

Bailo Amadou képviselő: Mi indokolja a döntés-tervezetet, amikor összegszerűségében a másik ajánlat kedvezőbb?
Németh Balázs polgármester: A B-R Faktor Kft. 410 EFt-tal alacsonyabb ajánlatot adott, mely alapján az ajánlat nem megalapozott, ezen túl az ajánlata nem volt teljeskörű és nem csatolta be valamennyi szükséges és kért dokumentumot.
Tóth Árpád alpolgármester: A Riasztó Kft. árajánlata nem lépi túl a pályázati összeget és bácsalmási vállalkozóról van szó.
Németh Balázs polgármester: További észrevétel, hozzászólás nincs, szavazásra bocsátja a határozati javaslat elfogadását.

A Képviselő-testület a határozati javaslatot 9 igen szavazattal (egyhangúlag) elfogadja és a következő határozatot hozza:

412/2010. (X. 26.) Bácsalmás v. öh.

Egészségügyi alapellátáshoz kapcsolódó rendelőintézetek

kialakítása Bácsalmáson – DAOP-4.1.1/A-09-2010-0034 projekt

kamerarendszer és riasztórendszer beszerzése
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a DAOP-4.1.1/A-09-2010-0034 számú, „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű projekt megvalósítása során a riasztó és kamera rendszer kiépítését a Riasztó Kft.-vel (cím: 6430 Bácsalmás, Táncsics u. 59., ügyvezető: Lakatos Gábor, adószám: 14687523-2-03) valósítja meg 1.367.000 Ft vállalási összegben. A vállalási díj forrása a pályázati támogatás eszközbeszerzésre biztosított költségvetési támogatási sora és a hozzá tartozó költségvetésben beállított önrész.

2. A Képviselő-testület elfogadja a határozat mellékletét képező megbízási szerződést és felhatalmazza a Polgármestert a megbízási szerződés aláírására.

Határidő:  azonnal

Felelős  :  Németh Balázs polgármester 

Operatív felelős: Száhl Imre, a Bácsalmás Innovatív Nkft. munkatársa

A határozatról értesül: 

- kivonattal: 1 .Németh Balázs polgármester 



 2. Dr. Keresztury Monika jegyző



 3. dr.Váczi Julianna osztályvezető



 4. Száhl Imre és általa az ajánlattevők

melléklet a 412/2010.(x.26.) bácsalmás v.öh.-hoz

Megbízási szerződés

Riasztó- és kamera rendszer kiépítésre

amely létrejött

egyrészről

Bácsalmás Város Önkormányzat (6430 Bácsalmás, gr. Teleki J. u. 4-8., adószám: 15336471-2-03, képviseli: Németh Balázs polgármester), a továbbiakban: Megbízó,

másrészről

Riasztó Kft. (6430 Bácsalmás, Táncsics u. 59., adószám: 14687523-2-03, képviseli: Lakatos Gábor ügyvezető), a továbbiakban Megbízott
között az alábbi feltételekkel:

1. Preambulum

Bácsalmás Város Önkormányzat, mint Megbízó a DAOP-2009-4.1.1/A kódszámú „Egészségügyi szolgáltatások fejlesztése/Kistérségi járó beteg szakellátó központok fejlesztése, alap-, járóbeteg szakellátás korszerűsítése” programban támogatott „Egészségügyi alapellátáshoz kapcsolódó rendelőintézetek kialakítása Bácsalmáson” című, DAOP-4.1.1/A-09-2010-0034 azonosítószámú pályázati projektje támogatásban részesült. Az Európai Unió társfinanszírozásában megvalósuló projekt kivitelezési munkáinak megvalósítása során Megbízó Megbízott riasztó- és kamera rendszer kiépítésére vonatkozó szakmai megvalósító tevékenységét kívánja igénybe venni.

2. A szerződés tárgya

Megbízó megbízza a Megbízottat a DAOP-4.1.1/A-09-2010-0034 kódszámú, „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű, Európai Unió társfinanszírozásával megvalósuló, 49.289.116 Ft támogatásban részesített projekt építőipari kivitelezése során a pályázati projektben meghatározott műszaki tartalmú riasztó- és kamera rendszer kiépítésének elvégzésére, üzembehelyezésére.

A megbízási szerződés szerves részét képezi Megbízott által 2010. október 11-én keltezett riasztó- és kamera rendszer kiépítésre vonatkozó árajánlata.

3. Vételár

Jelen szerződés mellékletét képező Megbízott által adott árajánlat rögzíti a pályázati projektben meghatározott műszaki tartalmú riasztó- és kamera rendszer eszközeinek vételárát, összeszerelésének munkadíját. A vételár tartalmazza az eszközök egységárait, a Megbízó által meghatározott összeszerelési helyszínre történő szállítással, összeszereléssel kapcsolatban felmerülő költségét.

Amennyiben a Megbízó ettől eltérő árakat észlel, úgy a számlát teljesítetlenül visszaküldi Megbízottnak és kéri az új, helyes árakkal kiállított számla megküldését. A mellékletet képező árajánlat rögzíti a beszerzendő eszközök típusát, nettó és bruttó egységárait, amelytől eltérni nem lehet.

A szerződés szerinti teljesítési érték:

1.093.600 + ÁFA (25 %) = 1.367.000 Ft

/bruttó egymillió-háromszázhatvanhétezer forint/

Megbízott tudomásul veszi, hogy a kifizetett megbízási díjnak uniós támogatási tartalma van. A szerződésben rögzített vételárból bruttó 1.298.650 Ft fedezetéül a DAOP-4.1.1/A-09-2010-0034 számú támogatási szerződés 2. számú mellékletének (A Projekt elszámolható költségeinek részletezése) Eszközbeszerzés oszlopban található támogatott összeg szolgál.

4. Teljesítés

Felek rögzítik, hogy a 2) pontban rögzített feladatok teljesítése 1 ütemben történik. A vállalt feladatok teljesítése a beszerzett kamera- és riasztó rendszer helyszíni összeszerelését, üzembe helyezését követően kiállított, mindkét fél által aláírt átadás-átvételi jegyzőkönyv aláírásával teljesül. A teljesítésről készült üzembe helyezési jegyzőkönyvnek tartalmaznia kell az átadásra (és beépítésre) kerülő eszközök nevét, darab számát, egyedi paramétereit, azonosítóját tételes bontásban. Az üzembe helyezési jegyzőkönyv aláírásával Felek elismerik, hogy a beszerzett eszközök működőképes beépítése megtörtént, ha a riasztó- és kamera rendszer funkcionálisan működik, Megbízott ezzel teljesíti szerződésben vállalt kötelezettségeit.

Felek ennek megfelelően a pénzügyi teljesítést is egy ütemben – végszámla kiállításával – rögzítik.

Felek megállapodnak, hogy a riasztó- és kamera rendszer kiépítésének helyszíne: Bácsalmás, gr. Széchenyi u. 75. – HRSZ: 1286.

A beszerzés és a végleges összeszerelés határideje – üzembe helyezési jegyzőkönyv kiállításának és aláírásának végső határideje: 2011. január 31. Megbízó engedélyezi az előteljesítést.

5. Teljesítés igazolás

Amennyiben Megbízott a szerződés mellékletét képező árajánlatban megadott valamennyi eszköz beszerzését és helyszíni összeszerelését határidőre teljesítette a szerződésben foglaltak szerint, a Megbízó az üzembe helyezési jegyzőkönyv aláírásának napjától számított 2 munkanapon belül teljesítési igazolási jegyzőkönyvet állít ki 4 eredeti példányban, amelyből egy a Megbízottat illeti meg.

Amennyiben a Megbízó a Megbízott által felajánlott teljesítés elfogadását megtagadja, köteles ennek tényéről és indokáról a teljesítés Megbízott által történő felajánlásától számított 15 napon belül írásban értesíteni Megbízottat.

Megbízott a teljesítési igazolás birtokában jogosult a 3) pontban rögzített vételárra vonatkozó számláját kifizetésre benyújtani.

Megbízott vállalja, hogy amennyiben a kamera-és riasztó rendszer összeszerelése során bármilyen probléma felmerül azt elhárítja, megoldja, esetleg cserével orvosolja. Ezen váratlan események, beavatkozások elvégzését az üzembe helyezési jegyzőkönyvben rögzítik.

Amennyiben Megbízó részéről bevont kapcsolattartó a Megbízott által elvégzett feladatok vonatkozásában nem tart mindent megfelelőnek, abban az esetben Megbízó elállhat az üzembe helyezési jegyzőkönyv aláírásától. Az észlelt problémákról írásos feljegyzés készül. A hibák elhárítására 5 nap áll Megbízott rendelkezésére. Amennyiben ez idő alatt a felmerült – jogos – problémát Megbízott teljesíteni nem tudja, abban az esetben az adott résztevékenység vételárát kamatos kamattal köteles Megbízó részére visszafizetni.

6. Fizetési feltételek
Megbízó előleget nem fizet. A vételár (a szerződés összértéke) tartalmazza a szerződésszerű teljesítéshez szükséges valamennyi költséget és ellenértéket, ezért a Megbízó más jogcímen további ellenérték felszámítására nem jogosult, további költségek megtérítését semmilyen jogcímen nem igényelheti.

Megbízott az árajánlatban szereplő műszaki termékek beszerzésének, a riasztó- és kamera rendszer helyszíni összeszerelésének teljesülése után kiállított és Felek által aláírt üzembe helyezési jegyzőkönyv alapján számlát állíthat ki a 3) pontban rögzített vételárról, amelyet a Megbízó 15 munkanapos határidővel átutal Megbízott 51000015-10005202-00000000 számlájára. Megbízó késedelmes fizetése esetén Megbízott részére a meg nem fizetett vételár után a mindenkori jegybanki alapkamatnak megfelelő mértékű kamatot köteles fizetni.

7. Kapcsolattartásra kijelölt személyek
Megbízott részéről kapcsolattartásra kijelölt személy: Lakatos Gábor ügyvezető.

Megbízó részéről a kapcsolattartásra kijelölt személy: Száhl Imre projekt menedzser.

Megbízó részéről a kamera- és riasztó rendszer kiépítés szakmai menedzseri feladat ellátására kijelölt személy: Kerényi Tamás beruházási ügyintéző. Megbízó részéről kizárólag szakmai menedzser jogosult az üzembe helyezési jegyzőkönyv aláírására. A pénzügyi teljesítés feltétele az üzembe helyezési jegyzőkönyv szakmai menedzser által történő aláírása.

8. A felek jogai és kötelezettségei
Megbízott tevékenységeit Megbízó utasítása és döntése alapján végzi, a Megbízóval történő állandó kapcsolattartás (elsődlegesen szakmai menedzserrel) és konzultáció lefolytatása mellett.

Amennyiben Megbízott neki felróható okból, tőle független körülmények miatt a Megbízó által elfogadott szakmai és pénzügyi feltételeket teljesíteni nem tudja arról Megbízót írásban értesíti, javaslatot tesz a módosításokra, változtatásokra. Megbízottat e vonatkozásban felelősség nem terheli, a megbízási díj megilleti.
9. A szerződés hatálya
A megbízási szerződés mellékletével együtt annak aláírásával lép hatályba. Felek a szerződést határozott időtartamra kötik, a kivitelezésre vonatkozó üzembe helyezési jegyzőkönyv aláírásával megszűnik minden külön jognyilatkozat nélkül.
10. Záró rendelkezések
Jelen szerződés bármelyik fél részéről 10 napos felmondási idővel szüntethető meg. Az eddig elvégzett munkáért, felek elszámolással tartoznak.

Ezen szerződés csak a Felek közös megegyezésével és csak a teljesítést megelőzően írásos formában módosítható. Felek a szerződéssel kapcsolatban keletkezett jogvitát elsődlegesen békés úton személyes tárgyalás tartásával kísérlik meg. Ha a tárgyalás eredményre nem vezet jogosult a sérelmet szenvedő fél a szerződést felmondani vagy igényének érvényesítésére bírósági eljárást kezdeményezni.
Felek a jelen szerződés alapján keletkezett jogvita eldöntésére a Bajai Városi Bíróság kizárólagos illetékességét kötik ki.

A fent nem szabályozott kérdésekben a Ptk. vonatkozó rendelkezései az irányadók. Alulírott szerződő Felek jelen szerződést elolvasás és értelmezés után, mint akaratukkal mindenben megegyezőt, jóváhagyólag írták alá.
Jelen szerződés négy eredeti, egymással mindenben megegyező magyar nyelvű példányban készült, amelyből kettő a Megbízó, egy a Megbízott példánya, egy példány a pályázati projekt elszámolásának alap bizonylata.

Bácsalmás, 2010. ………………………...

              Németh Balázs
         Lakatos Gábor

Bácsalmás Város Önkormányzata
         Riasztó Kft. ügyvezető

                  Megbízó
Megbízott

-  .  –
Németh Balázs polgármester: Megállapítja, hogy több nyílt ülésen tárgyalandó napirendi pont nincs, a nyílt ülést 15 óra 35 perckor berekeszti.

A Képviselő-testület 413-425/2010.(X.26.) Bácsalmás v.öh. határozatait zárt ülésen hozta, azokat a zárt ülésről készült jegyzőkönyv tartalmazza.

K. m. f.


Németh Balázs 
dr. Keresztury Monika 

polgármester 
jegyző


       dr.Bakó Mária Lujza 




     Nagy Gábor




   képviselők, jegyzőkönyv-hitelesítők
Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének

2010. október 26-i zárt ülésének jegyzőkönyvéből 

(Kihagyva a kihagyandókat.) 
413/2010. (X. 26.) Bácsalmás v. öh.

397/2010.(X.26.) Bácsalmás v.öh. határozat 

módosítása (Napirend megállapítása)
Határozat
Bácsalmás Város Önkormányzatának Képviselő-testülete a 397/2010.(X.26.) Bácsalmás v.öh. határozatát az alábbiak szerint módosítja:

A Képviselő-testület 2010. október 26-i ülése napirendjéről a „19. Bácsalmás Városért Közalapítvány kuratóriumi tagjainak kijelölése” számú és tárgyú előterjesztést – javaslat hiányában - leveszi.

414/2010. (X. 26.) Bácsalmás v. öh.

Bácsalmás, Hősök tere 3-4. sz. alatti garázs bérlete
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a gr. Széchenyi utca – Hősök tere – Kovachich-köz által behatárolt területen fekvő, Bácsalmás, Hősök tere 3-4. szám alatt elhelyezkedő 33,5 m2 alapterületű, garázsként hasznosított felépítményt nem bontja el.

2./
A Képviselő-testület ezzel egyidejűleg a ………………………………. garázshasznosításról szóló 17/2004 KTh számú, 2004. február 1-től érvényes 33,5 m2 alapterületű udvari garázs helyiség bérletét meghatározó határozatát felülvizsgálja.

3./
A Képviselő-testület felkéri a Jegyzőt, hogy az 1./ pontban megjelölt helyiség bérletére vonatkozó szerződés tervezetet - melynek főbb tartalmi elemei: 1 évre szóló határozott idejű bérlet, mely évenként meghosszabbítható, 3 hónapos rendes felmondási idővel - a testület 2010. novemberi soros ülésére jóváhagyás végett terjessze be.

4./
A Képviselő-testület felkéri a Bácsalmási Önkormányzati Közszolgáltató Közhasznú Nkft. ügyvezetőjét, hogy a Bácsalmás, Hősök tere 4. szám alatti ingatlan udvarában elhelyezkedő garázs és a Bácsalmás, Hősök tere 3. szám alatt lévő kerítés délre, illetve keletre eső kerítésszakaszának elbontására, valamint a bontás után fennmaradó kerítésrész és a garázs közötti szakaszon kerítés építésére adjon árajánlatot.

5./
A Képviselő-testület felkéri a Jegyzőt, hogy adjon tájékoztatást a következő testületi ülésre a Közösségi Ház udvarára tervezett parkolók (Bácsalmás, Hősök tere Kék Írisz Patikától és a gr. Széchenyi utca által közrefogott, valamint a Fiedler Közösségi Ház előtti gr.Széchenyi utcai közterületi részre történő) áthelyezése kapcsán az áttervezési, kivitelezési költségekről, valamint, arról hogy az áthelyezés a pályázati projektet hogyan érinti.


Határidő: 
azonnal, illetve értelem szerint


Felelős: Németh Balázs polgármester


Operatív felelős: 
Városi Orsolya vagyongazdálkodási ügyintéző





Barta Tiborné Gáll Ágnes BÖKK Nkft. ügyvezető





Kerényi Tamás beruházási üi.


A határozatról értesül:


- kivonattal:1. Németh Balázs polgármester




2. dr. Keresztury Monika jegyző




3. Váczi Julianna gazdasági osztályvezető és általa a Gazd.O.

415/2010. (X. 26.) Bácsalmás v. öh.

Bácsalmás, Honvéd u. 30/1. szám alatti piaci 

alapú önkormányzati bérlakás bérbe adása
Határozat
Bácsalmás Városi Önkormányzat Képviselő-testülete a lakások bérletéről és elidegenítéséről szóló 24/2009. (XII. 23.) rendelet 3. § (2) bekezdés f) pontja alapján a Bácsalmás, Honvéd u. 30. szám alatti, 49 m2 alapterületű, piaci alapú önkormányzati tulajdonú bérlakást ……………….. pályázó részére, egy évre bérbe adja 18.720,- Ft/hó bérleti díj és a 56.160,-Ft. kaució megfizetése mellett.


Határidő: azonnal


Felelős: Németh Balázs polgármester


Operatív felelős: Városi Orsolya vagyongazdálkodási ügyintéző


A határozatról értesül:


- kivonattal:


1. Németh Balázs polgármester


2. dr. Keresztury Monika jegyző


3. Váczi Julianna gazdasági osztályvezető, általa a gazdasági osztály


- levélben:


1. bérlő

416/2010. (X. 26.) Bácsalmás v. öh.

Bácsalmás, Táncsics u. 70-72. 110. szám alatti piaci 

alapú önkormányzati bérlakás bérbe adása
Határozat
Bácsalmás Városi Önkormányzat Képviselő-testülete a lakások bérletéről és elidegenítéséről szóló 24/2009. (XII. 23.) rendelet 3. § (2) bekezdés f) pontja alapján a Bácsalmás, Táncsics u. 70-72. 110. szám alatti, 30 m2 alapterületű, piaci alapú önkormányzati tulajdonú bérlakást ……………. pályázó részére, egy évre bérbe adja 11.460,- Ft/hó bérleti díj és a 34.380,-Ft. kaució megfizetése mellett.

Határidő: 
azonnal

Felelős: Németh Balázs polgármester

Operatív felelős: Városi Orsolya, vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Váczi Julianna gazdasági osztályvezető, általa a gazd. oszt.

- levélben:
1. bérlő

417/2010. (X. 26.) Bácsalmás v. öh.

Bácsalmás, Táncsics u. 70-72. 202. szám alatti piaci 

alapú önkormányzati bérlakás bérbe adása
Határozat
Bácsalmás Városi Önkormányzat Képviselő-testülete a lakások bérletéről és elidegenítéséről szóló 24/2009. (XII. 23.) rendelet 12. § (3) bekezdése alapján a Bácsalmás, Táncsics u. 70-72. 202. szám alatti, 30 m2 alapterületű, piaci alapú önkormányzati tulajdonú bérlakásra vonatkozó lakásbérleti szerződést meghosszabbítja ……………… bérlővel a lejáratot követő egy évre, vagyis 2011. október 31-ig változatlan szerződéses feltételek mellett.

Határidő: 
azonnal

Felelős: Németh Balázs polgármester

Operatív felelős: Városi Orsolya, vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Váczi Julianna gazdasági osztályvezető, általa a gazd. oszt.

- levélben:
1. bérlő

418/2010. (X. 26.) Bácsalmás v. öh.

Földhaszonbérleti díjak megállapítása
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) a tulajdonában lévő földterületek haszonbérleti díját 2010. november 1. napjával az alábbiak szerint állapítja meg:

· 1 ha alatti terület esetében egységesen 3,- Ft + ÁFA/m2/év

2./
A Képviselő-testület felhatalmazza a Polgármestert a földhaszonbérleti szerződések aláírására.


Határidő: 
2010. október 30.


Felelős: Németh Balázs polgármester


Operatív felelős: Városi Orsolya vagyongazdálkodási ügyintéző


A határozatról értesül:


- kivonattal:
1. Németh Balázs polgármester




2. dr. Keresztury Monika jegyző




3. Váczi Julianna gazdasági osztályvezető


- levélben:
1. földhaszonbérlők

419/2010. (X. 26.) Bácsalmás v. öh.

Önkormányzati tulajdonú, 1 ha nagyság 

feletti mezőgazdasági területek hasznosítása
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a tulajdonában álló 1 ha feletti nagyságú, mezőgazdasági termelésre alkalmas területeket nyilvános tárgyalásos (licitálásos) eljárás keretében kívánja megpályáztatni és hasznosítani.

2./
A Képviselő-testület úgy dönt, hogy a Pénzügyi és Fejlesztési Bizottság javaslata alapján a kiírásra kerülő pályázati hirdetménynek az alábbi adatokat kell tartalmaznia:

· Terület pontos megnevezése (hrsz),nagysága, AK értéke, művelési ága

· Földhaszonbérleti szerződés hossza: 5 év

· Kikiáltási ár meghatározása: 4,6 Ft/m2/év

· Licitlépcső meghatározása: 0,1 Ft/m2/év

· Pályázat közzétételének napja: 2010. november 1.

· Nyilvános tárgyalásos eljárásra való jelentkezés határideje: 

· 


2010. november 15.

· Nyilvános tárgyalásos eljárás időpontja, helyszíne: 2010. november 23. 14.00 Pénzügyi és Fejlesztési Bizottság ülése

3./
A Képviselő-testület felkéri a Jegyzőt a szükséges intézkedések megtételére.


Határidő: 
2010. november 1.


Felelős: Németh Balázs polgármester


Operatív felelős: Városi Orsolya vagyongazdálkodási ügyintéző


A határozatról értesül:


- kivonattal:
1. Németh Balázs polgármester




2. dr. Keresztury Monika jegyző




3. Váczi Julianna gazdasági osztályvezető


- levélben:
1. jelenlegi bérlők

420/2010. (X. 26.) Bácsalmás v. öh.

0212/25 helyrajzi számon felvett

szántó, valamint a 1732 és 1893 hrsz-ú

belterületi ingatlanok hasznosítása
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) támogatja a Bácsalmási Önkormányzati Közszolgáltatási Közhasznú Nonprofit Kft. (a továbbiakban: Nkft.) földprogramjának megvalósításához kért 

1732 hrsz-ú Szabadság u. – régi vasúti töltés közötti szántó

2.266 m2
1893 hrsz-ú Bizovac utca





3.285 m2
0212/25 hrsz-ú Halmos dűlő




41 ha   1.757 m2

összesen






41 ha   7.308 m2
ingatlan az Nkft. részére történő térítésmentes használatba adását.

2./
A Képviselő-testület felkéri a Jegyzőt, hogy valamennyi önkormányzati földhaszonbérleti szerződést vizsgáljon felül és folytasson tárgyalást a jelenlegi bérlőkkel az ingatlanhasznosítással kapcsolatos elképzelésekről.


A tárgyalások lefolytatására a Képviselő-testület felkéri Németh Balázs polgármestert, Tóth Árpád alpolgármestert és Turcsányi Csaba PFB-elnököt.

3./
A Képviselő-testület 5 éves koncepció elkészítését és benyújtását kéri, mely kiterjed az Nkft. részére átadandó területek átfogó hasznosítására, az igénybe vehető munkaerőre, a munka koordinálására, a telepítendő kultúrákra, stb.


A koncepció elkészítésével a testület Tóth Árpád alpolgármestert, Bailo Amadou és dr.Bakó Mária Lujza képviselőket, valamint Barta Tiborné Gáll Ágnest, az Nkft. ügyvezetőjét bízza meg.

4./
A Képviselő-testület felkéri a Jegyzőt, hogy az 1./ pontban megjelölt ingatlanok hasznosítására vonatkozó szerződés-tervezetet jóváhagyás végett terjessze elő.

Felelős: Németh Balázs polgármester

Határidő: 1-2. pont: azonnal



 3-4. pont: a következő képviselő-testületi ülés

Operatív felelős: Városi Orsolya vagyongazdálkodási üi.




Barta Tiborné Gáll Ágnes ügyvezető




a tárgyaló csoport tagjai

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Váczi Julianna osztályvezető

421/2010. (X. 26.) Bácsalmás v. öh.

Tájékoztató a Bács Pellet Kft. aktuális helyzetéről
Határozat
Bácsalmás Város Önkormányzatának Képviselő-testülete (a továbbiakban: Képviselő-testület) Villám Árpád, a Bács Pellet Kft. ügyvezetője lemondását nem fogadja el.

A Képviselő-testület felhatalmazza Németh Balázs polgármestert, hogy tárgyalásokat folytasson Villám Árpáddal a Kft. ügyvezetőjével és a kft.-ben tulajdonostárs Pellemann Kft. képviselőjével a Bács Pellet Kft. további működtetéséről.

Felelős: Németh Balázs polgármester

Határidő: azonnal

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Váczi Julianna osztályvezető

4. Bács Pellet Kft (…………………………..)

5. Pellemann Kft. 

6. Villám Árpád (…………………………...)

422/2010. (X. 26.) Bácsalmás v. öh.

Beszámoló a Bácsalmás Innovatív Nkft. 

2010. I. féléves tevékenységéről,

Az Nkft. ügyvezetőjének Majorosné

Horváth Erika megbízása
Határozat
1./
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Innovatív Nkft. 2010. augusztus 31. napjáig szóló a szakmai tevékenységéről és pénzügyi helyzetéről készült beszámolót elfogadja.

2./
A Képviselő-testület a Bácsalmás Innovatív Nkft. ügyvezetői feladatainak ellátásával 2010. november 1. napjától 2010. december 31. napjáig határozott időre Majorosné Horváth Erika ……………………………………….. szám alatti lakost bízza meg.


Majorosné Horváth Erika a határozott idejű megbízást ………………………...


A megbízás időtartama alatt az ügyvezető a feladatellátásról (benne a szakmai tevékenységről és a gazdálkodási adatokról) minden hónap soros ülésén beszámolási kötelezettséggel tartozik a Képviselő-testületnek.

3./
A Képviselő-testület felkéri Majorosné Horváth Erika ügyvezetőt, hogy a Cégbíróságon a változások átvezetése ügyében járjon el.

Határidő: azonnal

Felelős: Németh Balázs polgármester

Operatív felelős: Váczi Julianna osztályvezető

A határozatról értesül kivonattal:

1. Németh Balázs polgármester

2. dr.Keresztury Monika jegyző

3. Váczi Julianna osztályvezető

4. Majorosné Horváth Erika (…………………………..)

5. Bácsalmás Innovatív Nkft. (6430 Bácsalmás, Hősök tere 3.)

423/2010. (X. 26.) Bácsalmás v. öh.

Önkormányzati tanácsadók megbízási szerződése
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) megbízza Mancz Ferencet (……….) önkormányzati tanácsadói feladatok ellátásra. 

A megbízás 2010. november 1. napjától határozatlan időre érvényes, ……………………...

2. A Képviselő-testület megbízza Bédity Tamás (.…………..) informatikai tanácsadói feladatok ellátásra. A megbízás 2010. november 1. napjától határozatlan időre érvényes, ……………..

3. A Képviselő-testület megbízza ifj. Wendler Gábor (…………..) pályázati tanácsadói feladatok ellátásra. A megbízás 2010. november 1. napjától határozatlan időre érvényes, …………….

4. A Képviselő-testület megbízza Hamháber József (…………..) műszaki, építészeti tanácsadói feladatok ellátásra. A megbízás 2010. november 1. napjától határozatlan időre érvényes, ……………...

5. A Képviselő-testület megbízza Dr. Párczen Zoltán (…………..) jogi tanácsadói feladatok ellátásra. A megbízás 2010. november 1. napjától határozatlan időre érvényes, …………….
6. A Képviselő-testület felhatalmazza Németh Balázs polgármestert a megbízási szerződések aláírására.

Határidő:

azonnal

Felelős  :  

Németh Balázs polgármester

Operatív felelős: 
Váczi Julianna osztályvezető

A határozatról értesül: 

- kivonattal:    1. Németh Balázs polgármester



2. Dr. Keresztury Monika jegyző


3. Váczi Julianna osztályvezető

- levélben:
1. Önkormányzati megbízottak

424/2010. (X. 26.) Bácsalmás v. öh.

Bácsalmás Vagyonvédelmi Közhasznú Közalapítvány

alapító okiratának módosítása
Határozat
Bácsalmás Város Önkormányzatának Képviselő-testülete a Bácsalmás Vagyonvédelmi Közhasznú Közalapítvány alapító okiratának módosítását a melléklet szerint, egységes szerkezetben elfogadja.

Felelős: Németh Balázs polgármester

Határidő: azonnal

Operatív felelős: dr.Tótáné dr.Berzátzy Eszter

A határozatról értesül kivonattal: 

1. Németh Balázs polgármester

2. dr.Keresztury Monika jegyző

3. dr. Tótáné dr.Berzátzy Eszter 

Melléklet a 424/2010.(X.26.) Bácsalmás v.öh.-hoz

ALAPÍTÓ 0 KI R A T MÓDOSÍTÁSA 

EGYSÉGES SZERKEZETBE FOGLALVA

Amely létrejött egyrészről BÁCSALMÁS VÁROS ÖNKORMÁNYZAT képviselő-testület, valamint a KATYMÁR- BÁCSBORSÓDI KÖRJEGYZŐSÉG Községi Önkormányzat Képviselő-testület ellátásának folyamatos biztosítása céljából céljából a hatályos PTK és közhasznú szervezetekről szóló 1997.évi CLVI.,tv. alapján, mint alapítók

közhasznú közalapítványt

hozott létre az alábbiak szerint közrend és közlekedésbiztonság védelme / önkéntes tűzoltás, mentés; katasztrófa elhárítás kivételével / ennek céljából:

1./Az alapítvány neve: „BÁCSALMÁS VAGYONVÉDELMI KÖZHASZNÚ KÖZALAPÍTVÁNY „ 

2./ Az alapítvány székhelye: Bácsalmás címe 6430 Bácsalmás,Gr.Teleki u. 4-8.
számlavezető:    OTP Bank RT. Bácsalmás Kirendeltsége
számlaszám:        11732088-20001807

3./ Az alapítvány célja: 

a./ Bácsalmás Város Rendőrőrs illetékességi területéhez tartozó valamennyi településhez tartozó;valamennyi település közrendjének,közbiztonságának védelme érdekében -elsősorban a közintézményeket, közvagyont; de ez mellett a magánvagyont is - a vagyonvédelem biztosítása, az ehhez szükséges technikai-személyi feltételek fokozatos megvalósítása,anyagi feltételek megteremtése az 1996.évi XXXVII. évi polgári védelemről szóló törvény 10 § 2.bek d. pontja szerint. A cél megvalósításához szükséges propaganda biztosítása a városi és községi hírközlő eszközök, helyi újság,elektronikus újság,önkormányzatok honlapja,Bács TV útján.
A közalapítvány működése során polgári védelemmel kapcsolatos önkormányzati feladatok ellátását támogatja a hatályos 1996.évi XXXVII. tv. alapján.
b./ A városi közbiztonság társadalmi és technikai feltételrendszerének,valamint a  bűnmegelőzés tanulmányozása,lehetőség szerinti fejlesztése javítása,mert önkormányzati feladatok ellátását támogatja.
c./ Bácsalmás város és környező községek közbiztonságának polgári védelmének hatékony növelését elősegítő önkormányzati stratégia kidolgozásában közreműködés,mert a hatályos jogszabály szerint ezen önkormányzati feladatot támogatja.
d./Bácsalmás Város Rendőrőrs és a helyi önkormányzatok együttműködésének elősegítése,egymás munkájában a kölcsönös részvétel biztosítása.

e./ Közreműködés egy városi komplex biztonsági riasztórendszer kiépítésében ehhez a gazdálkodó egységek,hivatalok,intézmények koordinálása,támogatásuk megszervezése a beruházás megvalósításában, a magánszektor bevonása,mert önkormányzati feladat ellátását támogatja a hatályos jogszabály alapján.

4./ Az alapítvány nyitott, így valamennyi magyar és külföldi állampolgárjogi személy, valamint bármilyen magyarországi és külföldi közösség e célok megvalósításához kapcsolódhat, ha anyagi vagy bármilyen más eszközzel támogatni kívánják, ide értve a személyes társadalmi munkát is. Az alapítvány közhasznú tevékenységet folytat a Ksztv.26.§ c. pontja szerint 15. pontban foglaltak alapján a közrend és közlekedésbiztonság védelme tevékenységéből a közrend védelme feladat végzésével.
5./ Az alapítványi vagyon és felhasználás:
Az alapítvány induló tőkéjét az alapítók 1996.évi módosítás alapján 741.000 Ft-ban állapították meg,amelyet az alapítók rendelkezésre bocsátottak. Az alapítók igazolják jelen okirat aláírásával hogy az alapítvány célja módosulásával bővültek a célok, mely vonatkozásában elengendő vagyonnal rendelkezik és a a célok módosulása nem jár az eredeti célok veszélyeztetésével. Az alapítvány vagyonának felhasználása, az alapítvány gazdálkodása:
Ezen alapítvány vagyon tőkéje és hozadéka minden olyan módon felhasználható, ami közvetve vagy közvetlenül a cél megvalósítását szolgálja. Az alapítvány vagyon részében pályázati eljárás, részben pedig önkormányzati rendszerben alkalmas egyéb módon,a Kuratórium döntésének megfelelően jut el azokhoz,akik alapítványi támogatásokat a cél megvalósítása érdekében közvetlenül felhasználják
A közalapítvány a céljainak megvalósításához szükséges anyagi eszközök előteremtése érdekében a Ksztv 4.§. bán meghatározott közhasznú tevékenységet folytat és mivel tagsággal rendelkezik, nem zárja ki,hogy tagjain kívül más is részesülhessen a közhasznú szolgáltatásaiból. Gazdasági vállalkozási tevékenységet folytathat, azonban ez nem lehet ellentétes az alapszabály és hatályos jogszabályban foglaltakkal. Vállalkozási tevékenységet csak a közhasznú céljainak megvalósítása érdekében azokat nem veszélyeztetve végez. Gazdálkodása során elért eredményt nem osztja fel azt a jelen létesítő okiratban meghatározott közrend és közbiztonsági védelmére fordítja.
A Kuratóriumhoz úgy jutnak el a pénzeszközök,hogy annak a Bácsalmási OTP Bank NYRT Bácsalmási Fióknál vezetett számlájára kerülnek befizetésre és ezen számla felett rendelkezik a Kuratórium. A közhasznú szolgáltatásokat bárki megkeresés útján megkötés nélkül igénybe veheti.
A közhasznú közalapítvány célja a Ksz.tv.26. § c. pontja szerint 15. pontja szerint: közrend és közlekedésbiztonság védelme az önkéntes tűzoltás, mentés, katasztrófa elhárítás kivételével.
A két kuratóriumi ülés között az elnök dönt a működéssel kapcsolatos kifizetésről,amelyek szabályosan kitöltött számlák alapján történhetnek, de a következő kuratórium ülésen erről is be kell számolni az elnöknek a kuratórium felé. A kuratórium határozatait mindenkor nyílt szavazással és egyszerű szótöbbséggel hozza. A Ksztv. 7.§ / l/ bek. alapján a 7 tagból álló legfőbb szerv,a legfőbb szervnek nem minősülő ügyintéző és képviseleti szerv ülései nyilvánosak.Szolgáltatás fejében számlát,adomány fejében pedig arról igazolást ad ki a kuratórium. A közhasznú közalapítvány vagyonának törzstőkéje 10 % alá nem csökkenhet.
A bankszámláról utalványozáshoz készpénzfelvételhez két személy együttes aláírása szükséges,amely a mindenkori elnök és kuratórium l-l tagja együttes aláírását jelenti így-
Tumbász Mária Magdolna és Havasi Sándor VAGY 

Tumbász Mária Magdolna és Bánfi Attila.
A közhasznú alapítványt az elnök jegyzi a már mellékelt aláírás címpéldánya szerint.
Az alapítvány kezelő szerve a kuratórium.
a./ A kuratórium döntéshozó,ügyintéző és képviselő feladatokat lát el.
A kuratórium létszáma 7 fő, mely l elnök és 6 tagból áll. A kuratórium elnökét és tagjait az alapítók jelölik ki 5 éves időtartamra, akik ingyenesen végzik társadalmi munkába tevékenységüket. A kuratórium munkáját l fő titkár és l fő titkárhelyettes segíti ingyenes társadalmi munkában végzett tevékenységgel, akiket szintén az alapítók jelölnek ki, akik azonban nem tagjai a kuratóriumnak .

A kuratórium elnöke - TUMBÁSZ MÁRIA MAGDOLNA/ …………………………….
2 tag a mindenkori alapítók Bácsalmás/ l fő / Város Képviselőtestület és Katymár-Bácsborsód /1 fő/ Képviselőtestület polgármesterei
NÉMETH BALÁZS ……………………………. 

PÁL ENDRE …………………….
BÁNFI ATTILA /………………………………..
HAVASI SÁNDOR / …………………………….
PATOCSKAI LÁSZLÓ /……………………….. 

ILLÉS SZILÁRD / ………………………………
a kuratóriumnak nem tagjai az adminisztrációs munkát segítő titkár és titkárhelyettes.
titkár: JUHÁSZ TAMÁS / …………………….
titkárhelyettes : POKORNICS RITA / ……………………..
alapítványi célok megvalósítása:

- meghatározza az alapítvány éves költségvetését, gazdasági-programját, 

- elfogadja évi zárszámadást

- dönt a közhasznúsági jelentés elfogadásáról
· pályázat kiírás esetén eldönti és megállapítja a pályázati feltételeket
· rendelkezik az utalványozási és aláírási jog gyakorlásáról
A pályázatot megyei sajtóban,elektronikus honlapon kell megjelentetni, mely tartalmazza a pályázattal elérni kívánt célt,bekerülési költséget,megvalósítással kapcsolatos tervet,megvalósulás költség megállapítását,teljesítési határidőket, pályázat benyújtásának határidőit. A határidő leteltét követően 15 napon belül a kuratórium dönt a pályázatról. Kuratórium működése:a kuratóriumi üléseket elnök hívja össze évente l alkalommal , illetve szükség szerint,ha legalább 3 tag írásban kéri. Az írásbeli meghívót az ülés előtt legalább 8 nappal kell megküldeni. Az írásbeli meghívó tartalmazza az ülés helyét,idejét,napirendi pontokat és azon megállapítást, ha kuratórium tagjainak több mint fele vagyis 5 személy nem jelenik meg a kijelölt ülésnapon úgy határozatképtelenség miatt megismételt ülést hív össze 15 napon belül azonos napirendi pontokkal. A kuratórium akkor határozatképes, ha ülésen tagok közül 5 fő jelen vámhatározatait nyílt szavazással egyszerű szótöbbséggel hozza

-
kuratórium ülései nyilvánosak. Üléseiről jegyzőkönyvet kell készíteni, melyet 2 tag hitelesít. A határozatokról Határozatok tárában növekvő számsorrendben kivonatot kell készíteni a rendelkező rész rövid leírásával és nyilvántartani éves bontásban. A jegyzőkönyv tartalmazza a ülésen vagy a megismételt ülésen a tagok által hozott döntés tartamát,az ellene és mellette szavazók számarányát,személyek megállapítását. A döntésről az érintettek határozat kivonatot kapnak postai úton és a hozott határozatokat az önkormányzati hirdetőtáblára kifüggesztik. A kuratórium minden tagjának egy szavazata van

-
a kuratórium rendes és megismételt ülései nyilvánosak
-
az érintett, a pályázó az előzményi iratokban betekinthet,másolatot készíthet azokról a személyiségi jogok védelmére vonatkozó jogszabály betartásával  A másolatokat személyiségi jogok védelmére vonatkozó jogszabály betartásával. A másolatot írásbeli kérelem alapján elnök ad ki 15 napon belül.

6./ Az alapítvány az alapítók határozatlan időre hozták létre az alapító okirat aláírásának napjától kezdődően.

7./ Az alapítvány megszűnik a PTK 74.§ E. pontjában irt feltételek megvalósulása esetén továbbá - ha a bíróság a közalapítványt az alapító kérelmére nem peres eljárásban megszünteti, -ha a közfeladat iránti szükségletek megszűntek vagy közfeladat ellátásának biztosítása más módon illetőleg más szervezeti keretben hatékonyabban megvalósítható.

A közalapítvány megszűnése esetén a vagyon a hitelezők kielégítése után az alapítókat illeti, .aki köteles ezen vagyont a megszűnt közalapítvány céljához hasonló célra fordítani és erről a nyilvánosságot megfelelően tájékoztatni sajtó,elektromos sajtó és alapítók hirdetőtáblája útján.
8./ a közhasznú alapítványhoz csatlakozó elfogadásáról a kuratórium dönt, írásbeli jóváhagyás szükséges.
A későbbi csatlakozók a kuratórium munkájában, ellenőrzésében és beszámoltatásában reszt vehetnek. Az összeférhetetlenségi szabályokat a Ksztv.8. § /!/ bek /2/ bek tartalmazza. A vezető szerv határozatában nem vehet részt, az a személy aki, vagy akinek közeli hozzátartozója / PTK.685 § b./ l re. élettársa kötelezettség alól vagy felelősség alól mentesül bármilyen más előnyben részesül, illetve a megkötendő jogügyletben egyébként érdekelt. Nem lehet felügyelő szerv elnöke vagy tagja illetve könyvvizsgálója az a személy, aki a vezető szerv elnöke vagy tagja,közhasznú szervezettel a megbízatásán kívül más tevékenység kifejtésére irányuló munka vagy jogviszonyban áll.
A Kszt 9.§ /1/ bek. alapján a közhasznú szervezet megszűntét követő két évig nem lehet más közhasznú szervezet vezető tisztségviselője az a személy,aki olyan közhasznú szervezetnél töltött be
-
annak megszűntét megelőző 2 évben legalább l évig - vezető tisztséget, amely az adózás rendjéről szóló törvény szerint köztartozást nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezet előzetesen tájékoztatni arról,hogy ilyen tisztséget egyidejűleg más közhasznú szervezetnél is betölt.

9./ Ha a kuratórium tevékenységével az alapítvány célját veszélyezteti, az alapító a kuratórium megbízását visszavonja és más szervet jelölhet ki.

10./ Az alapító létrehozza 3 tagú vagyonkezelő szervezetet Felügyelő Bizottságot kijelöli 5 évre a felügyelő bizottságot,mely 1 elnök 2 tagból áll. 

Megbízza - név. -
szám alatti lakost elnöki feladatok ellátásával,

tagoknak delegálja Szenténé Neumann Katalin / ……………………
Bakos Zoltán István / ………………… alatti lakosokat.

A felügyelő bizottság szükség szerint, de évente l alkalommal ülésezik az elnök hívja össze írásbeli meghívóval, melyben szerepel az ülés helye,ideje,napirendi pontok. Az ülés akkor határozatképes, ha mindhárom személy jelen van. Ha nem határozatképes az ülés ,úgy az eredeti meghívóban meg kell jelölni határozatképtelenség esetére az új időpontot 8 napon belüli időre és az eredeti meghívóban megjelölt napirendi pontokat tárgyalja a bizottság. Ülései nyilvánosak határozatait nyílt szavazással egyszerű szótöbbséggel hozza,ülésről jegyzőkönyvet készítenek és minden tag azt aláírja .Határozatait növekvő számozással Határozatok Tárában tartják nyilván,melyet az elnök vezet. A Felügyelő Bizottság a kuratórium pénzügyi és könyvelési feladatait ellenőrzi. Ennek során vezető tisztségviselőtől jelentést, a munkáltatótól tájékoztatást vagy felvilágosítást kérhet továbbá a közhasznú szervezet könyveibe betekinthet.

11./ Az alapítvány működésének megkezdéséhez az alapító okirat bírósági nyilvántartásba vétele szükséges,valamint a módosításokat is be kell jegyeztetni a Bács-Kiskun megyei Bíróságnál,melyet az alapítók / Bácsalmás Városi Önkormányzat és Katymár- Bácsborsod Községi Körjegyzőség önkormányzat képviselőtestületi azonos időben keletkezett határozatban fogad el. Az alapítvány jogi személyiségét a bírósági nyilvántartásba vétellel nyeri el.

12;/Jelen módosítás alapján az alapító nem jogosult az alapítvány gazdálkodásának felügyeletére a PTK 74. / A. §-ra tekintettel, mivel az alapítvány önálló jogi személy,amely független az alapítótól.

13./Az alapítvány az 1997.évi CLVI.tv.l9.§ /1/ bek. alapján köteles az éves beszámoló jóváhagyásával egyidejűleg közhasznúsági jelentést készíteni. A közhasznúsági jelentés elfogadása a legfőbb szerv jelen esetben a kuratórium kizárólagos hatáskörébe tartozik.
A közhasznúsági jelentés elfogadása a legfőbb szerv feladata,mely tartalmazza : Ksztv: 19.§ /3/ bek alapján Így a közhasznúsági jelentést a tárgyévet követően legkésőbb minden év június 30-ig saját honlapján illetve a nyilvánosság számára elérhető helyi sajtóban Petőfi Népé-ben és Bácsalmási Városháza hirdetőtábláján köteles közzétenni :
A kuratórium köteles 

a./a számviteli beszámolót elfogadni
b./ a költségvetési támogatás felhasználása, 

c./ a vagyon felhasználásával kapcsolatos
d./ a cél szerinti juttatások kimutatások elkészítése, elfogadása 

e./ a központi költségvetési szervtől,az elkülönített állami pénzalapból,hely önkormányzattól,települési önkormányzatok társulásától, és mindezek szerveitől kapott támogatás mértékét.
f./ a közhasznú szervezet vezető tisztségviselőinek nyújtott juttatások értékét,illetve összegét 

g./ a közhasznú tevékenységről szóló rövid tartami beszámolót.
A jelen törvény szerint számviteli beszámolóra vonatkozó rendelkezés az éves beszámoló készítésének kötelezettségét annak letétbe helyezésre és közzétételére vonatkozó számviteli szabályok alkalmazását nem érinti. A közhasznú szervezet köteles a közhasznúsági jelentést a tárgyévet követő évben legkésőbb június 30-ig saját honlapja www.bacsalmas.hu., valamint a sajtó útján Petőfi Népe napilapban illetve a nyilvánosság számára elérhető módon a Városháza földszinti társalgójának portával szembeni üveges szekrényben Bácsalmás Város HIRDETŐTÁBLÁN közzétenni . Ksztv. 19. /5/ .bek alapján.

14./ Az alapítvány vezető tisztségviselői a Ksz.26.§ /m/ pontja alapján : „ az alapítvány és a közalapítvány kezelője,illetve kezelő szervének / szervezetének / és felügyelő szervének elnöke eb tagjai,továbbá - ha az alapítvány kezelő szerve / szervezete / elkülönült jogi személy,jog személyiséggel nem rendelkező szervezet vagy állami szerv - a kezelő szerv / szervezet / egyszemélyi felelős vezetője,vagy ilyen jogkörben eljáró testületének tagja, a társadalmi szervezet ügyintéző és képviseleti vagy felügyeleti bizottság elnöke és tagja,továbbá a közhasznú szervezetként nyilvántartásba vett szervezettel munkaviszonyban vagy munkavégzésre irányuló egyéb jogviszonyban álló, a létesítő okirat szerint egyszemélyi felelős vezető feladatatott ellátó személy. Az alapítvány vezető tisztségviselői: a kuratórium 6 tagjai,! elnöke, felügyelő bizottság l elnöke és 2 tagja.

15./ A közhasznú szervezet a Ksz.26.§. e.pontja alapján az alapítvány által folytatandó közhasznú tevékenységként a társadalmi és egyéb közös érdekeinek kielégítésére irányuló 15. - pontban megjelölt tevékenységet jelöli meg és végzi, mely a közrend - és közlekedésbiztonság védelme - az önkéntes tűzoltás, mentés, katasztrófa elhárítási tevékenység nélkül.

16./ Az alapítvány vagyis közhasznú szervezet létesítő okirata tartalmazza a 7.§ l/ és 2/ és /3/ bek alapján a közhasznú szervezet legfőbb szerve üléseinek gyakoriságát, ülései összehívásának módját, napirendi közlésének módját, határozatképességére és határozat hozatal módjáról vonatkozó eljárást,vezető tisztségviselő összeférhetetlenségére vonatkozó szabályt iratokba betekintés jogát és módját,a felügyelő szerv létrehozásának módját,annak működésére vonatkozó előírásokat. A Ksztv.7.§ / 3 / bek alapján az alapítvány létesítő okirata rendelkezik olyan nyilvántartás vezetéséről,amelyben a vezető szerv döntésének tartama,időpontja és hatálya illetve a döntést támogató és ellenzők számaránya megállapítható,vezető szerv döntéseinek érintettekkel való közlés módját és a közhasznú szervezet működésének,szolgáltatási igénybevétel módjának, beszámolói közlésének nyilvánosságáról rendelkezik. Akire a döntés rendelkezést tartalmaz, iratokról másolatot készíthet a személyi jogok sérelme nélkül. A közhasznú szervezet működéséről, szolgáltatás igénybevételéről a helyi újságban,elektronikus önkormányzati honlapon,hirdetőtáblán és internetes elérhetőségen keresztül lehet tájékoztatást kérni.

Az alapítvány vezető tisztségviselői az elnök és felügyelő bizottság elnöke

17./ Az alapitok jelen módosítást elfogadták a Bácsalmás Városi Önkormányzat Képviselő-testülete korábban csatolt 283/2009./09.29./ számú és jelenleg csatolt ……../2010./09.28/ számú képv. határozat és Katymár Községi Önkormányzat Képviselő-testülete által korábban csatolt 88/2009.09.29. és jelen okirathoz csatolt …../2010./ 09.28 / számú határozataival;

kelt Bácsalmás 2010. ………………….
Németh Balázs polgármester
kelt Katymár, 2010. ……………………
Pál Endre polgármester
425/2010. (X. 26.) Bácsalmás v. öh.

Felső-Bácskai Vidékfejlesztési Nonprofit Kft. ügyvezetése

(Döntés Németh Balázs összeférhetetlenségéről)
Határozat
Bácsalmás Város Önkormányzatának Képviselő-testülete hozzájárulást ad Németh Balázs polgármester részére, hogy a Felső-Bácskai Vidékfejlesztési Nonprofit Korlátolt Felelősségű Társaság ügyvezetői tisztségét ellássa.

Határidő:
azonnal

Felelős  :  
Németh Balázs polgármester

A határozatról értesül: 

- kivonattal:    1. Németh Balázs polgármester



2. Dr. Keresztury Monika jegyző


3. Váczi Julianna osztályvezető


4. Felső-Bácskai vidékfejlesztési Nonprofit Kft.

Kmf.


Németh Balázs sk.
dr. Keresztury Monika sk.


polgármester 
jegyző


       dr.Bakó Mária Lujza sk.




     Nagy Gábor sk.





   képviselők, jegyzőkönyv-hitelesítők

